রগ 





ভারত-গৌরব-গ্রন্থাবলী | 





সিটা বুক সোলাইট, 
৬৪ নং কলেজ স্ট্রীট, কলিকাত| | 


প্রকীশক-_ ও বৈশাখ, ১৩১৫) 
জীযোগীন্্রনীথ সরকার । মুল্য !/* পাচ আনা। 


0002 
চাস) ঘথ 5058 008 গা, 
ধা লা 5109ম98 চ[ ৪0 08551 

ভারত-গৌরব-গরস্থীবলী 


আমাদের জন্মভূমির সহতর দুর্দশা সত্বেও এদেশে এমন 
মকল মহাত্মা জন্মগ্রহণ করিয়াছেন, যাহার! পৃথিবীর যে কোন 
দেশের পক্ষেই গৌরবস্থানীয় হইতে পারিতেন। এই সকল 
মহাস্বার জীবনের স্থুশিক্ষা এদেশীয় যুবকগণের চরিত্র-গঠনের 
পক্ষে বিশেষ প্রয়োজনীয়। ম্বদেশ-সেবা-ব্রতে দীক্ষিত বঙ্গীয় 
যুবকগণ ষতই এই নকল মহাত্মার পদাঙ্ক অনুসরণ করিয়া 
কঠিন কর্তবযের পথে উৎসাহ ও নিষ্ঠার সহিত অগ্রসর হইতে 
পারিবেন, ততই তাহার! স্বদেশের মুখোজ্জল করিতে সক্ষম 
হইবেন, সন্দেহ নাই। এই শুভ উদ্দেশ্য সংসাধনকল্পে আমরা-_ 
__ভারত-গৌরব-গ্রস্থাবলী-_ 
নামে দেশের প্রক্কত উজ্দরতব স্বরূপ মহাত্মাদিগের জীবন- 
চরিত'ধারাবাহিকরূপে প্রকাশ করিবার সক্কল্প করিয়াছি। 
এই মকল জীবন-চরিত সংক্ষিপ্ত হইলেও, ইহাতে আলো 
চিত মহাপুরুষদিগের জীবনের যাহা কিছু মহৎ ও গৌরবের 
বস্ত__অর্থাৎ আমাদের জাতীয় চরিত্র গঠনের পক্ষে যাহা কিছু 
বিশেষ উপযোগী, তাহা সমস্তই পুঙ্ান্ুপুঙ্খরূপে লিপিবদ্ধ 
হুইবে। এইসজন্ত বঙ্গের বহুসংখাক কৃতীসন্তান লেখনী ধারণ 
করিয়াছেন। 
[ অপর পৃষ্ঠা দেখুন। 


_ প্রকাশিত হইয়াছে_ 


১৩১৫ সালের বিজ্ঞাপিত ১২ খানি জীবন-চরিতের মধ্যে 


নিয্লিখিত ৩ খানি প্রকাশিত হইয়াছে। 
১। রামমোহন রায় *** *** 1/, 
২। বিষ্ভাসাগর ***201/5 
৩। মহধি দেবে্রনাথ... ... 1১ 


_ বিশেষ দ্রউব্য__ 

১। ১৩১৫ সালের বৈশাখ হইতে আরম্ত করিয়! প্রতি 
বৎসর ১২ খানি করিয়! সংক্ষিপ্ত জীবন-চরিত প্রকাশিত হইবে । 

২। এক বৎসরের ১২ খানি জীবন-চরিতের অগ্রিম মূলা 
ডাকমাশুল সহ ৩/* তিন টাকা ছয় আনা! মাত্র। হাতে হাতে 
লইলে কেবলমাত্র ৩ তিন টাঁকাতেই ১২ খানি জীবন-চরিত 
দেওয়া যাইবে। 

৩। খুচ্রা' হিসাবে ক্রয় করিলে প্রতি কাপীর মূল্য ./ 
পাঁচ আনা । ভিঃ পিঃ তে।গ* ছয় আন! লাগিবে। 

৪। চিঠির উত্তরের জন্ঠ রিপ্লাই-কার্ড বা ডাকটিকিট-সহ 
পত্র লিখিতে হইবে। 

৫। টাক! কড়ি নিষ্নলিখিত ঠিকানায় পাঠাইতে হইবে। 

জ্রীকেশবচন্দ্র চৌধুরী, 
৬৪নং কলেজ স্টরট্‌, কলিকাতা । 


ভারত-গৌরব-গ্রস্থাবলী 


আমাদের জন্মভূমি সহম্ন দুর্দশা সববেও এদেশে এমন 
সকল মহাত্মা জন্মগ্রহণ করিয়াছেন, যাহার! পৃথিবীর যে কোন 
দেশের পক্ষেই গোৌরবস্থানীয় হইতে পারিতেন। এই সকল 
মহাত্বার জীবনের স্ুশিক্ষ! এদেশীয় যুবকগণের চরিত্র-গঠনের 
পক্ষে বিশেষ প্রয়োজনীয়। স্বদেশ-সেবা-ব্রতে দীক্ষিত বঙ্গীয় 
যুবকগ্ণণ যতই এই সকল মহাত্মার পদাঙ্ক অনুসরণ করিয়া 
কঠিন কর্তৃব্যের পথে উৎসাহ ও সিষ্ঠার সহিত অগ্রসর হইতে 
গারিবেন, ততই তাহার! শ্বদেশের মুখোজ্জল করিতে সক্ষম 
হইবেন, সন্দেহ নাই। এই শুত উদ্দেশ্য সংসাধনকল্পে আমরা__. 

_ভারত-গোরবশগ্রন্থাবলী-_ 

নামে দেশের গ্রককৃত উজ্জলরত্ স্বরূপ: মহাত্মাদিগের জীবন- 
চরিত ধারাঁবাহিকরপে প্রকাশ করিবার সঙ্কল্ন করিয়াছি । 

এই সকল জীবন-চরিত সংক্ষিপ্ত হইলেও, ইহাতে আলো- 
চিত মহাপুরুষদিগের জীবনের যাহা কিছু মহৎ ও গৌরবের 
বস্ত-__অর্ধাৎ আমাদের জাতীয় চরিত্র গঠনের পক্ষে যাহা কিছু 
বিশেষ উপযোগী, তাহা সমন্তই পুঙ্থানুপুঙ্ঘরূপে লিপিবদ্ধ হইবে । 
এইজন্ত বঙ্গের বহুসংখ্যক কৃতীসস্তান লেখনী ধারণ 
করিয়াছেন। 

[ অপর পৃষ্ঠা দেখুন। 


-_ প্রকাশিত হইয়াছে_ 
১৩১৫ সালের বিজ্ঞাপিত ১২ খানি জীবন-চরিতের মধ্যে 
নিয়লিখিত ৩ খানি প্রকাশিত হইয়াছে । 


১। রামমোহন রায় *১৮1/5 
চর । বিদ্ভাাগর ৩৪ ৯১৪ ৪ 1/০ 
৩। মহষি দেবেন্দ্রনাথ '**. *** 1/০ 


_ বিশেষ দ্রউব্য-_ 


১। ১৩১৫ সালের বৈশাখ হইতে আরম্ত করিয়! প্রতি 
বৎসর ১২ খানি করিয়া সংক্ষিপ্ত জীবন-চরিত প্রকাশিত হইবে । 
২। এক বৎসরের ১২ খানি জীবন-চরিতের অগ্রিম মূলা 
ডাকমাশুল সহ ৩* তিন টাক! ছয় আনা মাত্র। হাতে হাতে 
লইলে কেবলমাত্র ৩২ তিন টাকাতেই ১১ খানি জীবন-চরিত 
দেওয়৷ যাইবে। 
৩। খুচ্র৷ হিসাবে ক্রয় করিলে প্রতি কাপীর মূল্য ।/ 
পাচ আনা। ভিঃ পিঃ তে ।/০ ছয় আন লাগিবে। 
৪। চিঠির উত্তরের জন্য রিগ্লাই-কার্ড বা ডাক-টিকিট- 
সহ পত্র লিখিতে হইবে। 
৫| টাকা কড়ি নিয়লিখিত ঠিকানায় পাঠাইতে হইবে। 
স্বীকেশবচন্দ্র চৌধুরী, 
৬৪ নং কলেজ ট্রাট, কলিকাতা । 


ভূমিকা 


তারতে ধিনি নবধুগের প্রবর্তক, ধাহার সর্বতোষুখী 
গ্রতিভার দীপ্তি আজ ভারতাকাশের চতুর্দিকে বিকীর্ণ 
হইতেছে, সেই ক্ষণজন্মা অভভূতকর্ধা মহাপুরুষ রামমোহন 
রায়ের জীবন-চরিত সংক্ষিপ্ত আকারে প্রকাশিত হইল। 
কি ধর্ববিষয়ক, কি সামাজিক, কি রাজনৈতিক, কি শিক্ষা- 
সম্বন্ীয়__ভারতের সর্ববিধ মঙ্গলকর ব্যাপারে তাহারই হন্ত 
সুস্পষ্ট প্রতীয়মান হইতেছে । শ্বদেশ-সেবা-ব্রতে দীক্ষিত বন্গীয় 
যুবকগণ যদি প্রন্কৃত মনুষ্যত্ব অর্জন করিয়া জননী জনমতৃমির 
মুখোজ্জ্ল করিতে চাহেন, তবে এই মহাত্বার পদাক্ক অনুদরণে 
সচেষ্ট হউন। এমন উচ্চ আদর্শ কেবল ভারতে কেন, পৃথিবীর 
আর কোথায়ও দৃষ্ট হইবে না। 


ভারত-গৌরব-প্রস্থাবলী 


(প্রকাশিত হইয়াছে) 


রামমোহন রায় ৮ ১১০ 1/০ 
বিস্তাসাগর *** ৮১105 
মহবি দেবেন্দ্রনাথ. ** ** 1/5 
(পরস্তত হইতেছে) 
আকবর 
বৃদ্ধদেব 
অশোক 
শিরাজী 
প্রতাপ সিং 
বঙ্কিমচন্দ্র 
কেশবচন্দ্ 
অক্ষয়কুমার দত্ত 
দয়ানন্দ সরস্বতী 





ল্রামমোহম্জ্ঞান্স। 





প্রথম পরিচ্ছ্দে। 


জন্ম ও পরিচয়। 


রামমোহন রায়, ১৭৭৪ ধৃষ্টাবে, হুগলী জেলার অন্তর্থত 
খানাকুল কৃ্চনগরের নিকটস্থ রাধানগর গ্রামে জন্মগ্রহণ 
করেন। রামমোহনের বংশ-তালিকা পাঠে জানা যায়, এই 
ধশের আদিপুরুষ কান্তকুজ হইতে পূর্বৎবাঙ্গালার অন্তর্গত 
বাঙ্গালপাশ গ্রামে আসিয়া বাদ করেন। পরে মুর্শিদাবাদ এবং 
তদনস্তর হুগলী জেলায় ইহাদের বাদভূমি পরিবন্তিত হয়। 
রামমোহন রায়ের অতিবদ্ধ গ্রপিতামহ পরণুরাম ব্রাহ্মগোচচিত 
যজন-যাজনাদি কার্য পরিত্যাগ করিয়া, বৈষয়িক উন্নতিকল্পে 
রাজকার্ধ্য গ্রহণ করেন, এবং নবাবের নিকট হইতে প্রায় 
উপাধি প্রাপ্ত হন। তখন হইতে প্রায়” উপাধি ইহাদের 
'শগত হইয়াছে। রামমোহনের গ্রপিতামহ কৃষ্চন্তর বন্যো- 


৬ রামমোহন রায়। 


পাধ্যায়ও নবারের অধীনে কার্ধা করিতেন। মুর্শিদাবাদের 
অন্তর্গত শীকাসা গ্রামে কৃষ্টচন্ত্রের নিবাস ছিল। কথিত 
আছে, নবাধ তাহাকে খানাকুল কৃষ্ণনগরের চৌধুরীদিগের 
জমিদারীর বন্দোবস্ত করিয়! দিবার জন্ত তথায় প্রেরণ করেন। 
গোপীনাথের শ্রীপাট দর্শনে পরম বৈষ্ণব কৃষ্চচন্দ্রের সেম্ান 
মনোনীত হওয়াতে, তিনি সন্নিহিত রাধানগরে আসিয়া বাদ 
করেন। কৃষণচন্ত্র একজন নিষ্ঠাবান্‌, ভক্ত বৈষ্ণব এবং সুক্ষ 
রাজকর্মুচারী ছিলেন। তাঁহার তিন পুত্র- হরি প্রসাদ, অমরচন্ত্ 
ও ব্রজবিনোদ। কনিষ্ঠ ব্রজবিনোদ নবাব সিরাজউদ্দৌলার 
অধীনে উচ্চ কর্মে নিযুক্ত ছিলেন। তাহার প্রতি কোন 
অন্তায় ব্যবহার হওয়াতে, তিনি কর্ম পরিত্যাগ করেন। 
ব্রজবিনোদের দাত পুক্র, তম্মধ্য রামকাস্ত রায় পঞ্চম । ইনিই 
রামমোহন রায়ের প্রিতা। 

অন্তিমকালে ব্রঞ্নবিনোদকে গঙ্গাতীরস্থ করা হইলে, শ্রীরাম 
পুরের নিকটবর্তী চাতরা-নিবাদী শ্যাম ভ্টরাচার্ধা, ভিক্ষার্থী 
হইয়া, তাহার নিকট উপস্থিত হইলেন। তিনি তাহার প্রার্থনা 
পূর্ণ করিতে প্রতিশ্রুত হইলে, ভট্টাচার্যা মহাশয় তাহার এক 
কন্ঠার সহিত ব্রজবিনোর্দের এক পুত্রের বিবাহের প্রস্তাব 
করিলেন। ভট্টাচার্ধ্য মহাশয় শাক্ত ও ভঙ্গ কুলীন, অপর দিকে 
ব্রজজবিনোদ গোড়া বৈষ্ণব ও স্ুরাইমেলের কুলীন ছিলেন। 
তিনি আর কি করেন? প্রতিজ্ঞাতঙ্গের ভয়ে নিতান্ত অগ্রীতিকর 


প্রথম পরিচ্ছেদ। ৭. 


হইলেও এই প্রস্তাবে সন্মতি দিলেন। কিন্তু এই বিবাহে ছয় 
পুত্রই অসন্মতি জ্ঞাপন করিলেন, কেবল পঞ্চম পুত্র রামকাস্ত 
প্রসন্নমনে পিতৃসত্য পালন করিবেন বলিয়! অঙ্গীকার করিলেন। 
এই রামকাস্ত এবং ভট্টাচারধ্য-ননিনী তারিণীদেবীই রামমোহনের 
জনক জননী। 
তারিণীদেবীকে লোকে ফুলঠাকুরাণী বলিয়া ডাকিত। 
'ঠীকুরাণী যেমনি বুদ্ধিমতী, তেমনি ধর্মান্থরাগিণী ছিলেন । শরাক্ত 
বংশে জন্মগ্রহণ করিলেও তিনি পরে বিফুমন্তরে দীক্ষিত! হইয়া- 
ছিলেন। শেষ অবস্থায় তিনি শ্রীক্ষেত্রে যাত্রা করেন। তীহার 
নিষ্ঠা এমনি বলবতী ছিল যে, অবস্থার স্বচ্ছলতা সত্বেও তিনি 
দীনবেশে পদত্রজে জগন্নাথ-দর্শনে গিরাছিলেন, এবং সেখানে 
দাসীর স্তায় ম্বহস্তে সংমার্জনী দ্বার! জগন্নাথের মন্দির পরিফার 
করিতেন | 

কোন সময়ে ফুলঠাকুরাণী, কনিষ্টপুক্র রামমোহনকে সঙ্গে 
লইয়া, পিত্রালয়ে গিয়াছিলেন। এক দিন শ্তাম ভট্টাচার্য পুজার 
পর রামমোহনের হস্তে বিন্বপত্র প্রদান করিলেন। রামমোহন 
বালক-ম্বভাববশতঃ তাহা চর্ষণ করিতে আরন্ত করিলেন। 
বিষুমন্্ে দীক্ষিতা তারিসীদেবী পুত্রের মুখ হইতে বিব্বগত্র 
ফেলিয়৷ দিলেন। ইহাতে পিত| জুদ্ধ হইয়া কন্তাকে অভি- 
সম্পাত করিয়া বলিলেন,_'তোর পুত্র বিধর্মী হইবে ।, কন্তা 
এই অভিসম্পাত গুনিয়৷ কাদ্িতে আরস্ত করিলেন। তখন 


৮ রামমোহন রায়। 


তষ্াচারধ্য মহাশয় বলিবেন,_“আমার কথ| কিছুতেই ব্যর্থ 
হইবে না,তবে তোর পুন রাজপৃজ্য অদাধারণ লোক হইবে।: 

 রামকাস্ত বর্ধমান রাজ্যের কয়েকথানা গ্রাম ইজারা লইয়া- 
ছিলেন। মেই হুত্রে রাজার সহিত তাহার কলহ উপস্থিত হয়। 
ইহাতে রামকান্ত সারের প্রতি বীতরাগ হইন্লা, অতঃপর 
অধিকাংশ সমর তপ-জপে কাটাইতেন। 


চে 


দি্টিপরিদ্টে। 
সি্রলাভ 
রামমোহন যথাসমীয় গুরু স্্েগঠর্মালার প্রেরিত 
হইলেন এবং গৃহে নিকট পারস্ত ভাষা শিক্ষা 
করিতে লাগিলেন। তখন পারস্ত তাষাই অর্থকরী রাউক্গভাষা 
ছিল। রামমোহন আপনার অদাধারণ প্রতিভা ও স্থৃতিশক্ির 
সাহাযো অন্ন সময়ের মধ্যে পারস্ত ভাষায় পারদর্শিতা লাভ 
করিলেন। নবম বৎসর বয়দে আরবী ভাষা শিক্ষার জন্য 
রামমোহন পাটনায় প্রেরিত হইলেন এবং তিন বৎসরের 
মধ্যে উক্ত ভাষায় লিখিত কঠিন কঠিন শাস্ত্র ও কোরাণ পাঠ 
করিলেন। এই সকল গ্রন্থপাঠে ত্ার্জীর গ্রতিভ৷ বর্ধিত, 
ুদ্ধিবৃততি মার্জিত ও তর্কশক্তি তীক্ষধার হইল। কোরাণ-পাঠে 
ও মুমলমান মৌলবীগণের সংসর্গে তাহার মূর্ধিপুজ্জার প্রতি 
বিশ্বীস তিরোহিত হইল। 
দ্বাদশবর্ষ বয়সে সংস্কত-শিক্ষার জন্য রামমোহন কাশীতে 
যাইয়৷ চতুগ্গাঠীতে প্রবেশ করিলেন এবং অর কালের 
মধোই বেদান্ত প্রত্ৃতি শান্ত বাৎপন্ন হইলেন। কোরাপ-পাঠে 
তাহার মূর্তিপুজায় বিশ্বীস দূরীভূত হইয়াছিল, উপনিষদ্‌ গাঠে 
তাহার মনে বন্বজ্ঞান বদ্ধমূল হইল। 


১০ রামমোহন রায়। 


২৪ বৎসর বয়সে রামমোহন ইংরাজী ভাঁষা শিক্ষা আরম্ত 
করিলেন। পাঁচ বৎসর ইংরাজী শিক্ষায় তত মন দেন নাই) 
২৮ বৎসর বয়সে ইংরাজীতে কোন রূপে মনের ভাব প্রকাশ 
করিতে পারিতেন। তখনও ইংরাঁজী অর্থকরী ভাষ। হয় নাই, 
সে সময়ে আদালতে পারসী ভাষাই প্রচলিত ছিল। 

কর্মক্ষেত্রে রামমোহন ইংরাজী ভাষায় বিশেষ অধিকার 
লাভ করিলেন। তিনি বিশুদ্বরূপে ইংরাজী বলিতে ও লিখিতে 
পারিতেন, মনোযোগপুর্ধক ইউরোপীয় সংবাদপত্র সকল 
পাঠ করিতেন, ইউরোপীয় রাজনীতির গতি বিধি পর্য্যবেক্ষণ 
করিতেন, এবং তৎসন্বন্ধে ইংরাঞ্জ বন্ধুদিগের সহিত তাহার 
আলোচনা হইত। ক্রমে রামমোহন ইংরাজী ভাষায় এতদূর 
পাণডিত্য লাভ করিয়াছিলেন, যে স্তুপ্রসিদ্ধ ডিরোজিও সাহেব 
পর্যন্ত তাহার ইংরার্জীর ভূয়সী প্রশংসা করিতেন। 

পণ্ডিতবর ঈশ্বরচন্দ্র বিদ্যাসাগর মহাশয় তাহার প্বাঙ্ালার 
ইতিহাস” পুস্তকে লিখিয়াছেন যে, রামমোহন রায় সংস্কৃত, 
আরবী, পারদি, উর্দং বাঙ্গালা, ইংরাজী, গ্রীক, ব্যাটিন, 
ফ্রেঞ্চ, হিক্র, এই দশ ভাষায় সমাক্‌ বুাৎপন্ন ছিলেন। 
ডাক্তার কার্পেন্টার প্রভৃতি বিলাতের প্রধান প্রধান ব্যক্তি 
তাহার পাত্ডিত্য দেখিয়া আশ্চর্য্য হইয়াছিলেন। 


তৃতীয় পরিচ্ছেদ । 


পর্যটটন। 


রামমোহন রার সংক্ষেপে যে আত্মন্ধীবনী লিখিয়া 
গিয়াছেন, তাহাতে তিনি বশিয়াছেন £_ 

“আমার বয়ম যখন ষোড়শ বৎসর, তখন আমি পৌত্- 
লিকতার বিরুদ্ধে একথানি পুস্তক রচনা করি। এ বিষয়ে 
আমার সহিত আত্মীর স্বজনের মতান্তর উপস্থিত হওয়াতে, 
আমি দেশত্রমণে প্রবৃত্ত হই, এবং নান! দেশ পধ্যটন করিয়া, 
বিটিদ শাসনের প্রতি অত্ন্ত স্বণাধশতঃ ভারতের বহি্তৃত 
কয়েকটা দেশ পর্যাটন করি। কুড়ি বৎসর বয়মে আমি 
পিতা কর্তৃক গৃহে আহুত হুই। বাড়ীতে, আসিয়৷ ইউরোগীয় 
শান্ত্রপাঠে মনোনিবেশ করি, ইহাতে তাহাদের এতি আমার 
যে বিদ্বেষ ছিল, তাহা তিরোহিত হয়। আবার আমি পৌত্- 
লিকতা, সহমরণ ও অন্তান্য কুসংস্কারের বিরুদ্ধে দণ্ডায়মান হই, 
ইহাতে অনেকেই আমার বিপক্ষ-পক্ষ-মবলম্বন করেন, তজ্জন্ত 
পিতৃদেব পুনরায় প্রকাশ্তর্পে আমাকে বর্জন করেন। পিতার 
মৃত্ার পর আমি অকুতোভয়ে অধিকতর মাহদের সহিত সমরা- 
্গনে অবতীর্ণ হই। আমি ত্রমাত্বক মত সকলের বিরুদ্ধে এই 
সময মুদ্রাঘসত্রর সাহায্যে নানা ভাষায় 'বহুসংখাক পুস্তক ও 


১২ রামমোহন রায়। 


পুস্তিকা প্রকাশ করি। এই পুস্তক প্রকাশের পর দেশের লৌক 
আমার উপর এতদূর উত্তেজিত ও কুদ্ধ হইয়াঁছিলেন যে, কয়েক- 
জন স্কটলগুবাসী বন্ধু বাতীত সকলেই আমায় ত্যাগ করিলেন। 

আমি হিদুধর্মকে কখন আক্রমণ করি নাই) কিন্তু উক্ত 
নামে যে বিকৃত ধর্ম এখন প্রচলিত, তাহাই আমার আক্রমণের 
বিষয় ছিল। আমি ইহাই দেখাইয়াছিলাম,_হিন্দুগণ যে সকল 
শান্ত্কে মান্য করেন, তাহাতে পৌত্তলিকতা সমধিত হয় না। 
এত বিরোধ ও আক্রমণ সত্বেও কয়েকজন সন্্রান্ত ব্যক্তি আমার 
মত গ্রহণ করিতে আরম্ত করেন ।” 

রামমোহন রায়ের সত্যান্থরাগ ও সংসাহস কি আশ্চর্য্য! 
ঘোরতর কুসংস্কারে যখন সমগ্র দেশ নিমজ্জিত, শাস্ত্রের 
পরিবর্তে দেশাচার যখন পূর্ণ প্রতাপে সমাজ-বক্ষে রাজত্ব 
করিতেছে, সেই সয়ে, সেই অবস্থায়, যোড়শ বৎসর ব্যস্ক 
বালকের পক্ষে মূষ্ঠিপূজার বিরদ্ধে, দণ্ডায়মান হওয়া কি 
সাধারণ বীরত্ব! এই সত্যান্থরাগের জন্য তিনি গৃহ হইতে 
তাড়িত হইস্না, ভারতের মীম! উত্তরণ পূর্বক তিব্বতে গমন 
করিলেন। "যখন বাশ্প্যানের যাতীয়াত ছিল না, ভাল পথ 
ছিল না, দন্্য তন্করের ভয়ে লোক সকল সর্বদা মন্স্ত থাকিত, 
সেই সময়ে একটা বা্লালী বালক অন্রতেদী হিমালয় উত্তরণ 
পূর্বক তিব্যতে যাত্রা করিল! বিদেশীয় রাজত্বের গ্রতি দ্বণা 
বশতঃ ও 'বৌদ্ধধর্ম-বিষয়ক জ্ঞানলাভের জন্ধ তিনি তিব্বতে 


তৃতীয় পরিচ্ছেদ । ১৩ 


[গিয়াছিলেন। ইহাতে তাহার কি দ্বাধীনতা-্পৃহা, কি সত্যাহ- 
রাগ, কি অন্ুদন্ধিংশাই প্রকাশ গাইতেছে ! 

তিনি তিব্বতে যাইয়া! মেখানেও মূর্তিপৃজার বিরুদ্ধে 
দণ্ডায়মান হইলেন। যিনি সত্যানরাগের জন্ত পিত! কর্তৃক 
গৃহতাড়িত হইয়াছিলেন, তাহার পক্ষে তিব্বতে নর-পৃজ। 
দেখিয়া নীরব থাকা অসন্তব। এই জন্য তিনি সেখানেও বিপন্ন. 
হন। অনেকে তীহার প্রাণ বিনাশের উপক্রম করিয়াছিল, 
কিন্ত কোমল-হৃদয়া তিব্বত-রমণীগণের দয়ায় তিনি সে যাত্রা 
রক্ষা পান। তাহারা তাহাকে নানা বিপদ হইতে রক্ষা 
করেন। রাঙ্জা নিজে বলিয়াছেন, তিব্বতবাসিনী রমণীগণের 
সন্মেহ ব্যবহারের জন্য তিনি চিরদিন নারী-জাতির প্রতি 
্রদ্ধাবান্‌ ও কৃতজ্ঞ থাকিবেন। 





চতুর্থ পরিচ্ছেদ। 


ব্রতনাধন। 


চারি বদর কাল নানা দেশ পর্যটন করিয়া, রামমোহন গৃহে 
প্রত্যাবৃত্ত হইলেন। তাহাকে গৃহে ফিরাইয়। আনিবার জন্ত 
পিতা রামকান্ত উত্তর-পশ্চিমাঞ্চলে লোক প্রেরণ করিয়া- 
ছিলেন। দেই প্রেরিত লোকের সহিত রামমোহন গৃহে 
আগমন করিলেন। সন্তান-বৎমল! জননী ও প্নেহার্জঘদয় পিত! 
অনেক দিন পরে পুত্রকে প্রাপ্ত হইয়া, আনন্দ-দাগরে নিমগ্ন 
হইলেন। 

রামমোহন গৃহে প্রত্যাবৃত্ত হইয়া, নিষ্ঠা ও শ্রদ্ধার সহিত 
হিনদুশান্ত্র পাঠে মন্দোনিবেশ করিলেন। পাঠ্যাবস্থায় তাহার 
মনে যে একেশ্বরতব্বের বীজ অস্কুরিত হইয়াছিল, এখন বহু- 
শান্ত্রপাঠে সেই অস্কুর বিশ্বাসরূপ মহাবৃক্ষে পরিণত হইল। 
তিনি হিদুশান্ত্রূপ ক্ষীর-মমুদ্র মন্থন করিয়া, বহ্ধপ্তানরূপ অমূল্য 
কস্তত প্রাপ্ত হইলেন। ত্রন্ধজ্রান তাহার চিন্তকে প্রসারিত, 
জ্ঞানকে সুনির্মল ও হৃদয়কে বলি করিল। উত্তরকালে 
তিনি বরক্ষজান-প্রচারর জন্য যে মহা আহবে প্রবৃত্ 
হইয়াছিলেন, এই সময়েই বিধাতা তাহাকে তাহার উপযোগী 
অন্তর, শন্্র ও বর্ণে সজ্জিত করিলেন । 


চতুর্থ পরিচ্ছেদ । ১৫ 


তিনি শান্ত্রপাঠে যে সতা প্রাপ্ত ছইতেন, পিতার সহিত তাহা 
ইয়। আলোচনা করিতেন । আলোচনা কখন কখন ঘোর- 
র তর্ক বিতর্কে পরিণত হইত। পুত্রের এইরূপ প্রচলিত ধর্শে 
নান্থা দেখিয়া, পিতা রামকান্ত অত্যন্ত দুঃখিত ও কুদ্ধ 
ইলেন। রামকান্ত মনে করিয়াছিলেন,__পুক্র চারি বৎসর 
বিদেশে অসহায় অবস্থায় নানা ক্লেশ পাইয়া, যথেষ্ট শিক্ষা 
ইয়াছে, আর তাহার বিরুদ্ধাচরণ করিবে না) তাহার 
নম আশা নিক্ষল হইল। ইহাতে রামকাস্তের ক্রোধাগ্নি 
প্রবলতর হইয়! উঠিল। রামমোহন পুনরায় গৃহ হইতে তাড়িত 
হইলেন। এই সময়ে পিত। তাহাকে কিছু কিছু অর্থ সাহায্য 
করিতেন। 
রামকাস্ত রায় ১২১০ সালে পরলোক গমন করেন। তখন 
রামনোহন গৃহে আমির বান করিতে লাগিলেন। কিন্ত অধিক 
দিন স্থুখে বাস করিতে পারিলেন না। জননী ফুলঠাকুরাণী, 
বিধন্মী বলিয়া, পুত্রকে সম্পত্তিচ্যুত করিবার জন্য তাহার 
নামে স্ুগ্রীমকোর্টে মোকদ্দমা উপস্থিত করিলেন। এই 
। মোকন্দমাক্ রামমোহন জয়লাভ করেন। কিন্ত বিধাতা ধাহাকে 
অমূল্য ধর্মধনে ধনী করিয়াছেন, পার্থিব চঞ্চল বিষয় তাহার 
মনকে কিরূপে তৃপ্তি প্রদান করিবে? সুতরাং বিষয়-সম্পত্তির 
ভার জননীর উপর দিয়া, তিনি কঠিন পরিশ্রম সহকারে, 
একাগ্রচিত্তে আবার শান্ত্রপাঠে নিযুক্ত হইলেন। তাহার 


১৬ রামমোহন রায়। 


জ্ঞানান্থরাগ, শান্ত্রপাঠে আসক্তি ও তম্ময়ভাঁৰ সকলকে 
বিশ্ময়াপন্ন করিল। আহার, নিদ্রা ও ভোগ-বিলাসে বিগতম্পৃহ 
হইয়া, তিনি শাস্ত্রসমুদ্রের গভীর প্রদেশে বিচরণ করিতে 
লাগিলেন। 

এস্থলে তাহার পাঠীনক্তি সম্বন্ধে ছুইটী গল্প বলিতেছি। 
"এক দিন গ্রাত:ক্বানান্তে তিনি নির্জন গৃহে. উপবেশন করিয়া, 
বান্মীকি-রচিত রামায়ণ পাঠে নিযুক্ত হইলেন। দেখিতে দেখিতে 
দবগ্রহর অতীত হইয়া গেল, তথাপি তাহার পাঠ সমাপ্ত হইল 
না। তিনি পরিবারবর্গকে বলিয়া রাখিক়্াছিলেন যে, কেহ 
যেন পাঠের সময়ে তীহাকে বিরক্ত না করে। সকলের আহার 
হইয়া গেল। বেলা! তৃতীয় প্রহর অতীত হইল, পুত্রকে ফেলিয়! 
মাতা আহার করিলেন না। অপরাহে এক দিনে 'সপ্তকাণ্ড 
রামীয়ণ” শেষ করিয়া, তিনি গৃহদ্বার খুলিলেন।” 

“এক দিন একজন পত্তিত কোন তন্্ব সম্বন্ধে বিচার করিবার 
জন্য রাজার নিকট উপস্থিত হন। রাজা ইতঃপূর্ব্বে উক্ত 
পুস্তক পাঠ করেন নাই। তিনি ব্রাহ্মণকে বলিলেন, “আপনি 
আগামী কল্য আমিবেন, বিচার হইবে। অতঃপর শোভ।- 
বাজার রাজবাটা হইতে উক্ত তন্ত্র আনিয়া পাঠ করিলেন। 
পর দিন ঘোরতর বিচার:আরম্ত হইল। রাজার পাণ্ডিতা ও 
তর্ক-প্রণালীর নিকট পণ্ডিত মহাশয় পরাজয় স্বীকার করিলেন 1” 


পঞ্চম পরিচ্ছ্ে। 


রাজসেবা। 


২৪ বমর বয়মে রামমোহন রংপুরের কালেক্টর ডিগ্বী 
সাহেবের অধীনে কেরাণীগিরি কর্ম গ্রহণ করেন। তাহার 
আত্মমম্মানবোধ অত্যন্ত প্রবন ছিল। তিনি কর্ম গ্রহণের 
সময়ে শ্রীযুক্ত ডিগ্বী দাহেবের নিকট লিখাইয়। লইলেন যে, 
তিনি যখন কার্যের জন্ত সাহেবের নিকট উপস্থিত হইবেন, 
তখন তাহাকে আদন দিতে হইবে, এবং সামান্ত আমলারদিগের 
প্রতি যেরূপ যখন তখন আদেশ কর! হয়, তাহার প্রতি 
দেরূপ করা হইবে না। সাহেব চুক্তিপত্ে এইরগ স্বাক্ষর 
ন| করিলে, তেজস্বী রামমোহন এই কার্য্য কখনই গ্রহণ 
করিতেন না। বিদ্যবুদ্ধি, কর্ম-কুশলত| ও কর্তব্যপরায়ণতার 
গুণে শীঘ্রই তিনি দেওয়ানি-পদ লাভ করিলেন। ক্রমে 
ডিগ্বী ও রামমোহনের মধ্যে প্রগাঢ় বন্ধুত] জন্মিয়াছিল । 
সাহেব শিষ্তের গ্তায় রামমোহন রায়ের কোন কোন গ্রন্থ 
ভূমিকা সহ প্রকাশ করেন। 

রামমোহন ১৮০ খুষ্টাব হইতে ১৮১৩ খুষ্টাব পর্যন্ত 
গবর্ণমেষ্টের চাকরী করেন। তন্মধ্যে দশ বৎসর রংপুর, 
ভাগলপুর, রামগড় এই কয়েকটি জেলায় দেওয়ানের কার্ধ্য 


১৮ রামমোহন রায়। 


নিযুক্ত ছিরেন। তখন ইংরাজ-ধিকারে দেওয়ানি-পদই 
দেশীয়দিগের পঙ্ষে উচ্চতম পদ ছিল। ৃ 

তিনি যে কিরূপ দক্ষতা, স্যায়পরতা ও নিষ্ঠাসহকারে ্থীয় 
কর্তব্য সম্পাদন করিতেন, শ্রীযুক্ত নগেন্দ্রনাথ চট্টোপাধ্যায় 
প্রণীত রাজার জীবন-চরিত হইতে উদ্ধৃত নিয়রিথিত কয়েক 
পংক্তি গাঠ করিলে তাহ! সহজেই বোধগম্য হইবে ।-_*তিনি 
ভূমির ্যাষ্য রাজন্ব সুন্দররূপে নির্ধারণ করিতে পারিতেন। 
বিশেষতঃ তিনি ধূর্ত ও অন্তায়পরায়ণ আমীন্‌ ও আমলাদিগের 
মিথা! হিাবপত্র সহঞ্জে ধরিয়! দিতে পাঁরিতেন বলিয়া ডিগৃবি 
সাহেব অনেক ভ্রম হইতে রক্ষ! পাইয়াছিলেন। এতস্িত্ন 
তিনি ভূমির গুধাণ্ুপ ও প্রকৃত অধিকারী নির্ণয় সম্বন্ধে 
যে সকল পরামর্শ দিয়াছিলেন, তাহাতে তিনি সাহেবের 
এতদূর প্রিয়পাত্র হন যে, সাহেব কর্দোপলক্ষে যেখানে 
াইতেন রামমোহন রায়কে সঙ্গে লইতেন। কেবল তাহা নহে, 
জিলার তুমাধিকারিগণ রামমোহনের দ্বারা এতদূর উপন্কৃত 
হইতেন যে, কর্মমোপলক্ষে স্থানান্তর গমনকালে তাঁহার! 
তাহার প্রতি বিশেষ কৃতন্ততা প্রকাশ করিতেন।” 


সপ 


ষষ্ঠ পরিচ্ছেদে। 


ব্রত-উদ্যাপন। 


রামমোহন রায় প্রাণে যে সত্যণাত করিয়াছিলেন, তাহার 
গ্রচার না করিয়া, নীরব থাকা, তাহার পক্ষে অনস্তব ছিল। 
তিনি বিষয়-কার্য্য হইতে অবধর গ্রহণ করিয়াই, দেশে আসিয়! 
শ্বজ্তান-গ্রচার ও মুগ্তিপুজ্জার প্রতিবাদে প্রবৃত্ত হইলেন। 
আবার চারিদিকে অত্যাচার ও নির্যাতন আরম্ভ হইল । পুরুষ- 
সিংহ সেই সকল অত্যাচারের মধ্যে অচলবৎ দণ্ডায়মান থাকিয়া, 
আপনার ব্রত-উদ্যাপনে নিযুক্ত হইলেন। কিছুতেই তাহার 
পথে বিন ঘটাইতে পারিল না । শত অত্যাচারেও তাহার অসা- 
ধারণ ধৈর্য ও সাহম পরাভব হ্বীকার করিল না। রামজয় 
বাব্যাল নামে এক ব্যক্তি চারি গাঁচ হাঁজার লোক একর 
করিয়া, এক দল গঠন করিল। ইহার! প্রভাতে রামমোহন 
রায়ের বাড়ীর নিকট কুকুটখ্বনি এবং মন্ব্যাসমাগমে 
'স্তঃপুরে গোহাড় নিক্ষেগ করিত। অবশেষে মিথ্যা মোকদম। 
 মাজাইয়া রামমোহন রায়কে বিবৃত ও ক্ষতিগ্রস্ত করিতে চেষ্টা 
করিল, কিন্তু রাজার প্রেম ও ধৈর্য শত্রকুলের মমুদয় 
 অপ্রেম ও অত্যাচারের উপর জয়লাভ করিল। 

এই গমমে ঘরে বাহিরে রামমোহন রায়ের প্রতি নির্যাতন 

আরম্ত হইল। তাহাকে সাহাধ্য করিবার বা উৎসাহ দিবার 
কেহই রছিন না। চতুর্দিকে উত্তাল তরঙ্গ, তাহার ভিতরে 
রামমোহন আপনার সাধন-তরী ধীরে ধীরে গন্তবাপথে 
লইয়া যাইতেছেন। ফুলঠাকুরানী রামমোহনের পত্রী ও তাহার 
নব পুত্রবধূকে গৃহ হইতে বহিষ্কত করিয়। দিবার মং 
করিলেন। তখন রামমোহন রায়, রঘুনাথপুরে শ্শান-ক্ষেত্রে 
বাড়ী নির্মাণ করিয়া, বাস করিতে লাগিলেন। বাড়ীর 
সম্মুখে মঞ্চ নির্মাণ করিয়া, উহার চতুর্দিকে "ও" ততৎসৎ* 
এবং “একমেবাদ্ধিতীয়মূ” এই বাক্য ছুইটা খোদ্দিত করিয়া- 
ছিলেন। এই স্থানে তিনি ব্রন্মোপাদনা! করিতেন। কোথাও 
যাইতে হইলে, তিনি সর্বপ্রথম শ্র্ধাপূর্ণ হৃদয়ে এই মঞ্চটি 
প্রদক্ষিণ করিতেন। 

রামমোহন রায় ১৮১৪ খুষ্টাবে চল্লিশ বৎসর বয়সে কলি- 
কাতায় আসিয়া, মাঁণিকতলায় একখানি বাড়ী ক্রয় করিয়া, 
বাস করিতে লাগিলেন। যে ব্রত-উদ্যাপনের জন্য তাহার 
পৃথিবীতে আগমন, যাহার জন্ত বিধাতা তাহাকে এতদিন 
ধরিয়। প্রস্তত করিতেছিলেন, এখন সেই যুগধধ্প-পরবর্তনরূপ 
মহাব্রত উদ্যাপন আরম্ভ হইল। রামমোহন পাঠ্যাবস্থায় যে 
মত্যের আভাস পাইয়াছিলেন, যে সত্যের জন্ত তাহাকে 
ছুইবার পিতৃগৃহ হইতে তাড়িত হইতে হইয়াছিল, সংস্কৃত 
শান্রপাঠে যাহা উজ্জল মৃত্ঠি ধারণ করিয়াছিল, নীরব সাধন 

দ্বার যাহ! জীবনে শক্তি, শাস্তি ও অভয়দান করিতেছির, 

৷ নেই ্র্জ্ঞানরূপ মহ! সত্য-প্রচারে তিনি দেহ মন প্রাণ সমর্পণ 
করিলেন। সমবেত বিরুদ্ধ শক্ি-নিচয়ের প্রতি ভ্রক্ষেপ ন! 
করিয়া, তিনি “একমেবাদিতীয়ম্‌ পর্রদ্ধের জয়-পতাক! 
ভাগীরথী-বক্ষে উড্ডীন করিলেন । সুখে হুঃখে, সম্পদে বিপদে, 
রোগে সুস্থতায় তিনি অবিচলিত নিষ্ঠা ও সাহসের সহিত এই 
গতাক। ধারণ করিয়াছেন। যতদিন জীবিত ছিলেন, তাহার 
অন্ত কার্ধ্য ছিল না__অন্ত চিস্তা ছিল ন!। , 

১৮১৫ খৃষ্টাবে প্রধানতঃ রামমোহনের চেষ্টায় মাণিকতলা- 
ভবনে “আত্মীয়-সভা” নামে একটী সভা প্রতিষ্ঠিত হয়। সপ্তাহে 
একদিন এই সভার কার্য হইত। শিবপ্রসাদ মিশ্র বেদপাঠ ও 
গোবিন্দ মাল! সঙ্গীত করিতেন। এই সভা স্থাপনের পর 
অত্যাচারের মাত্রা বৃদ্ধি হইল। তজ্জন্য জয়কর্চ মিংহ নামক 
এক ব্যক্তি আত্মীয়-সভার সংশ্রব পরিত্যাগ করিয়া, :বিপক্ষ- 
পক্ষ অবলম্বন করিলেন। তিনি সর্বত্র প্রচার করিলেন যে, 

_ আম্মীয়-সভায় গোহত্যা করা হয়। এইবপ প্রতিকূল 
অবস্থার ভিতরে রামমোহন অচলবৎ স্থির রহিলেন। প্রতিদিন 
মন্ধ্যাসমাগমে তিনি গভীরভাবে ব্রন্ধোপামনা করিতেন। 

১৮১৯ খৃষ্টান্বে কণিকাতা নগরীতে এক মহাসভা আহুত 
হয়। তাহাতে কলিকাতা ও তন্নিকটস্থ স্থান হইতে বহু সন্ত্রস্ত 
ব্যক্তি উপস্থিত হুইয়াছিলেন। আতম্মীয়-নভার লোকদ্দিগকে 

পরাস্ত করিবার জন্য, কলিকাঁতা-সমাজের সভাপতি রাধাকাস্ত 
দেব বড় বড় পণ্ডিতগণকে লইয়া, সভায় আগমন করেন। 
পতিত সু্গণ্য শাস্ত্রী বিপক্ষ-পক্ষের মুখপাত্র হইয়া, তর্কযুদ্ধে 
প্রবৃত্ত হন। রামমোহনকে পরাস্ত করিবার জন্য অনেক 
কৌশল অবলম্বন করা হইয়াছিল। ঘোরতর তর্ক আরম্ত হইল, 
প্রশ্নোত্তরে সভাস্থল আন্দোলিত হইতে লাগিল। পরে 
রামমোহন রায়ের অবার্থ যুক্তি, সর্মতোমুখী প্রতিভা ওঅনাধারণ 
শান্্দ্রান শাস্ত্রী মহাাশয়কে নীরব করিল। আত্মীয়-পভার নিকট 
পৌত্তলিকগণের পরাজয়-বার্তা চতুর্দিকে ছড়াইয়া পড়িল। 
বিপক্ষগণ ক্ষোভে ও অপমানে গর্জন করিতে লাগিলেন । 

 -এই বাদ প্রতিবাদের সময় আমাদের দেশের কয়েক রন 
ন্তান্ত বাক্তি রামমোহন রায়ের সহিত সম্মিলিত হইলেন। সকলেই 
ষে ব্রন্মজ্ঞান-প্রচারের জন্য রাজার সহিত বন্ধত্বপাশে আবদ্ধ 
হইয়াছিলেন, এমন নহে, তাহার স্থশীলতা ও নম্রতা, বিশ্তাবুদ্ধি 
ও মধুর ব্যবহার অনেকের চিত্ত আকর্ষণ করিয়াছিল। দ্বারকা- 
নাথ ঠাকুর, জোড়াসীকোর ব্রজমোহন মজুমদার, রাজনারায়ণ 
বনু মহাশয়ের পিতা নন্দকিশোর বস, ডাঃ রাজেন্ত্রলাল মিত্রের 
পিতামহ বৃন্দাবন মিত্র, স্তর যতীন্ত্রমোহন ঠাকুরের পিতামহ 
গোগীমোহন ঠাকুর, আন্দুলের মঙ্লিকবংশীয় কাশীনাথ মল্লিক, 
গড়পারের নিমাইচরণ মিত্র, তেলিনীপাড়ার অন্নদাপ্রসাদ 
বন্দ্যোপাধ্যায়, টাকীর কালীনাথ রায় এবং পণ্ডিত রঘুরাম 

| শিরোমণি, হরনাথ তর্কভৃষণ, দ্বারকানাথ মুন্দী, চন্্রশেখর দেব, 
তারার্টাদ চক্রবর্তী প্রভৃতি রামমোহন রায় কর্তৃক আকষট 
হইয়াছিলেন। 
এতক্তিন্ন আর এক বাক্তির কথা বিশেষভাবে উল্লেখ কর! 
কর্তব্য। রামমোহন রায়ের বিশ্লাত গমনের পর, সকলেই 
একে একে আত্মীয়-সত। পরিত্যাগ করিলেন; কেবল 
ইনিই নিষ্ঠা ও শ্রদ্ধাপূর্ণ হৃদয়ে সভার কার্ধ্য রক্ষা করিতে 
লাগিলেন। এই ব্যক্তি ত্রাহ্মদমাজের প্রথম আচার্য ও মরি 
দেবেন্্রনাথের দীক্ষাগ্ুর পণ্ডিত রামচন্ত্র বিস্যাবাগীশ। 
রামমোহন রায় প্রথম এডাম্‌ সাহেবের “ইউনিটেরিয়ান 
সৌদাইটা” নামক স্থানে যাইয়া, উপাসনায় যোগদান করিতেন। 
সেখানে একেস্বরবাদী খুষ্টানদিগের মতানুদারে উপামনা হইত। 
এক দিন তিনি উপাপনার পর সশিষ্ে বাড়ী” আসিতেছিলেন, 
এমন সময়ে, তারাঠাদ চক্রবর্তী ও চন্তরশেখর দেব বলিলেন, 
“আমাদের নিজের একটা উপাদনা-গৃহ প্রতিষ্ঠা করা 
গ্রয়োজন।৮ এই প্রস্তাবটি রামমোহন রায়ের মনের সহিত 
মিলিয়। গেল। তিনি দ্বারকাঁনাথ ঠাকুর ও অন্যান্ত কয়েক 
জন বন্ধুর সহিত পরামর্শ করিয়া, এই স্ুমহৎ উদ্দেশ্য সাধনে 
অগ্রসর হইলেন। জোড়াাকো চিৎপুর রোডের উপর কমল 
বন্থর বাড়ী ভাড়া লইয়া, সেখানে ১৮২৮ খুষ্টাবধের ৬ই ভার 
তারিথে প্র্ৃতরূপে বরহ্ধোপাদনা আরম্ত হইল। এই দিন ভার- 

তের পঙ্ষে এক বিশেধ গৌরবের দিন। প্রতি শনিবার সেখানে 
সন্ধা! ৭ট। হইতে ৯টা পর্যন্ত বেদ-উপনিধদ্‌ পাঠ, ব্যাথ্য। ওসঙ্গীত 
হইত। এইক্ধপে এদেশে ত্রাঙ্মদমাজের ভিত্তি সংস্থাপিত হইল। 

ইহার কিছু দিন পরে, উপযুক্ত অর্থ-সংগৃহীত হইলে, 
চিৎপুর রোডের পার্থে বর্তমান ব্রহ্মমন্দির নির্মিত হইল। 
রামমোহন রায় এই মন্দির প্রতিষ্ঠা করিয়৷ ঘোষণ। করিলেন-__ 
“এখানে নিরাকার চিন্ময় দেবতার পূজা! হইবে । এখানে কোন 
প্রকার মুদ্তি ব্যবহৃত হইতে পারিবে না। কোন জীব-হিংসা 
হইবে না। সঙ্গীত বা বক্তৃতায় কাহার উপাস্ত দেবতাকে 
বিদ্রপ, স্বণ!। বা! অবজ্ঞা করা হইবে নাঁ। যাহাতে জগতের 
একমাত্র শ্রষ্ট গাত। বিধাতার ধ্যান ধারণার উন্নতি হয়; প্রেম, 
নীতি, ভক্তি প্রভৃতির উন্নতি হয়, এবং নকল ধর্ম-ম্প্রদায়ের 
মধ্যে একতা দৃরীভৃত হয়, এখানে সেই প্রকার উপদেশ, 
বক্ত তা, প্রার্থনা ও সঙ্গীত হইবে।» | 

কি উদ্দার ভাব ! সকল ধর্ম-শাস্ত্রের মধ্যেই যে একেশ্বরতত্ব 
আছে, তিনি পুস্তকে, তর্কে ও উপদেশে যে কেবল তাহা 
প্রমাণ করিলেন, এমন নহে, জাতিবর্ণ-নির্কিশেষে সার্বভৌমিক 
ভাবে পরব্রঙ্ের পুজার জন্ত মনির প্রতিষ্ঠা করিলেন। ইহাই 
রামমোহন রায়ের জীবনের সর্কোত্তম, পবিজ্রতম ও মহত্ম 
কার্যয। 

হিন্দু, পারশিক, জন্ণ, ইংরাজ প্রত্ৃতি বিভিন্ন দেশবাসী- 

দিগকে পূর্বে লোকে ম্বতন্ত্র স্বতন্্র জাতি বলিয়া মনে 
করিত। মোক্ষমূলার প্রভৃতি পণ্ডিতগণ এই সকল বিভিন্ন 
জাতির ভিতরে ভাষাগত, আক্কৃতিগত, আচারব্যবহারগত 
এমন সব মিলন-সুত্ধ আবিষ্কার করিলেন, যাহাতে ইহাদিগকে 
আর স্বত্তনত স্বতন্ত্র বলিয়া ভাবিতে পারা গেল না। উক্ত জাতি 
সকল এক মহা! আর্ধ্য-জাতির শাখাপ্রশাখ! বলিয়! নির্ধারিত 
হইল। যাহার! বিভিন্ন, স্বতগ্র ও পর ছিল, তাহারা এক মহা! 
আত্মীক়তা-বন্ধনে আবদ্ধ হইল। সকলের ধমনীতে একই 
আর্ধ্যশোণিত প্রবাহিত, সকলের ভাষাতে একই মৌলিকত্ব, 
সকলের আক্ুৃতিগত এক মহা! সামা । এই জাতিগত সাম্য 
আবিষ্কৃত হওয়াতে, এক মহামিলনের ভূমি প্রকাশিত হইল। 
জাতিগত মিলনের স্তায় রামমোহন রায় ধর্ম-জগতে এক 
সার্বতৌমিক মিলনের ভূমি আবিফার ক্রিলেন। রামমোহন 
রায় সাম্প্রদায়িক বিরোধের মধ্যে দণ্ডায়মান হইয়া! বজ- 
গম্তীরস্বরে ঘোষণা! করিলেন-_সকল প্ররুত ধর্মই মূলে এক। 
যতই দিন যাইতেছে, বতই ধর্মমত ও ভাবের আদান প্রদান ও 
পরিচয় হইতেছে, যতই শিক্ষার বিস্তার হইতেছে, ততই 
পৃথিবীর বিভিন্ন ধর্ম-সশ্রদায় ধীরে ধীরে অজ্ঞাতসারে রাজার 
আবিষ্কৃত এই মিলন-ভূমির দিকে অগ্রসর হুইতেছে। এই 
উদদার-গতির পথ রোধ করা কাহারও সাধ্য নয়। এমন 
দিন আসিতেছে, যখন পৃথিবীর বিভিন্ন ধর্ণ সম্প্রদায় ক্ষুদ্র ক্ষুদ্র 

মত ও গার্থক্য বিস্থৃত হইয়া, একে অন্তকে আলিঙ্গন-পাশে 
আবদ্ধ করিবে। পৃথিবীর চারিদিকে তাহার শুভ লক্ষণ দেখা 
বাইতেছে। মিলনের অন্য নানারূপ আয়োজন ও অনুষ্ঠান 
হইতেছে। এই আয়োজন যতই সফল হইবে, রামমোহন রায়ের 
মহত্ব, বিশেষত্ব ততই উদ্ভামিত হইয়। উঠভিবে। যে অনুষ্ঠানের 
আরম্ত ভাগীরথী-তীরে, তাহার পরিণতি পৃথিবীব্যাপী হইবে। 
বছদেব-বাদ ও অবতার-বাদ পূর্ণ ভারতবর্ষে একেশ্বরবাদ 
প্রতিষ্ঠার জন্য রামমোহন রায়কে যেরূপ শান্ত্র অধায়ন ও পরি- 
শ্রম করিতে হইয়াছিল, যেরূপ ধৈর্যের সহিত বিপক্ষের,মত মকল 
খণ্ডন করিতে হইয়াছিল, এবং নেই বাদ-প্রতিবাদে যেরূপ বিচিত্র 
যুক্তি-কোপল, বৃদ্ধির প্রথরত| ও অপূর্ধ প্রাতভার পরিচয় প্রাপ্ত 
হওয়া গিয়াছিল, তাহা চিন্ত! করিলে বিশ্মযাপন্ন হইতে হয । 


শপ স্লিপ 

পুস্তক প্রচার ও বিচার। 


রামমোহন রায় তাহার সকল তর্ক ও বিচারের ভিত্বি-স্বরূপ 
বেদান্ত-সত্রের ভাম্ম বাঙ্নাল! ভাষায় প্রকাশ করেন।, ৫৫৮ 
সুত্র সমন্বিত বেদাস্ত-ভাম্ঘ ১৮১৫ অবে মুদ্রিত হয়। ব্রদ্ধ- 
বিচারে এই গ্রন্থ তাহার পক্ষে বক্ধান্ স্বরূপ হইয়াছিল। 
ইহাতে বেদবান গ্রণীত বেদান্তের ব্যাখ্যান এবং শঙ্করাচার্যয 
কত ভাস্ত থাকায়, ইহার প্রামাণ্যত। কাহারও অগ্রাহথ করিবার 
উপায় ছিল না। ইহার ভূমিকায় রামমোহন ব্্ধপূজার বিরুদ্ধ- 
পক্ষের আপত্তি সকল থণ্ডন করেন। প্রথমু মুদ্রাঙ্কনের অক্ষর 
দকল অতি পুরাতন) ছাগার অঙ্গর বনিয়াই বোধ হয় না। 
ইহার পূর্বে বাঙ্গালা-ভাষায় গ্ভ-রচনার প্রদ্থলন ছিল না] 
বলিলেই চলে। 

তিনি নমগ্র ভারতে স্বীর মত প্রচারের জন্য বেদান্ত-ভায়ের 
হনুস্থানী ও ইংরাজী অনুবাদ গ্রকাশ করেন। নিদব্যয়ে এই 
সমস্ত পুস্তক মুদ্রিত করিয়া বিতরণ করিতেন। ভবিষদ্বক্তা রাম. 
মোহন এই পুস্তকের ভূমিকায় বলিয়াছেন,_-“আমি. ব্রাহ্ধণ 
কুলে জন্মগ্রহণ করিয়া, ন্যায় ও লত্যের'আদেশে, যে পথ 

অবলম্বন করিয়াছি, তাহাতে আমার প্রবল কুসংস্কারাপন্ন 
আত্মীয়গণের নিনা! ও তিরস্কার-ভাজন হইয়াছি। কিন্তু টুহা 
যত কেন অধিক হউক না, আমি এই বিশ্বাদে ধীর ভাবে 
সমস্ত সহ করিতেছি, যে এমন এক দিন আসিবে, যখন 
আমার সামান্য চেষ্টাকে লোকে স্তায় দৃষ্টিতে দেখিবেন এবং 
কৃতজ্ঞতার সহিত শ্বীকার করিবেন। লোকে যাহাই কেন 
ৰলুন না, অন্ততঃ এই স্থুখ হইতে আমাকে কেহই বঞ্চিত 
করিতে পারিবেন না যে, আমার মনের আকাক্ষা! সেই 
পুরুষের নিকট গ্রাহ, ধিনি গোপনে দর্শন করিয়া, প্রকাস্তে 
পুরস্কৃত করেন।” সতোর প্রতি কি অবিচলিত বিশ্বাস! এই 
বিশ্বীপ ও নির্ভরশীলতাই তীহার জীবনকে সাহমপুর্ণ ও 
উৎসাহময় করিয়া! রাখিয়াছিল। দৃ়-ভিত্বির উপর তাহার 
জীবন-তরু প্রতিটিত ছিল, তাই তাহা শত ঝঞ্জাবানেও 
বনমাত্র কম্পিত বা বিচলিত হয় নাই। ৃ 

বেদাত্ত-সত্র অতি বিন্তৃত গ্রন্থ । সেই জগ্ তিনি ইহার সার- 
সংকলনপূর্ধক “বেদান্ত-সার? নামে এক খানি গ্রন্থ বাঙ্গাল! ও 
ইংরাজী উভয় ভাষায় প্রকাশ করেন। রামমোহন এই গ্রন্থ 
দ্বারা ইউরোপে পরিচিত হন। পাদরীরা ইহা! পাঠ করিয়া, 
বিশ্মিত হন। এই গ্রন্থে নানা জটিল ও দুরূহ বিষয়ের 
আলোচনা আছে। 

ইহার পর তিনি পাঁচ খানি উপনিষদ্‌ প্রকাশ করেন । রাম- 

মোহন রায় ব্র্মপূজার শ্রেষ্ঠতা ও প্রয়োজনীয়ত। প্রমাণের 
জন্য বিবিধ শাস্ত্র হইতে তৃরি তূরি শ্লোক উদ্ধার করেন। 

রামমোহন রায়ের বিপক্ষে যে কেবল তাহার হ্বদেশবাসি- 
গণই দণ্ডায়মান হইয়াছিলেন, এমন নহে, ৃষটধর্গ্রচারকগণও 
তাহার বিরুদ্ধে উিত হইয়াছিলেন। শ্রীরামপুরের জনৈক 
ুষ্টান তাহাদের “দমাচার চক্জরিকায়। ১৮২১ খৃষ্টাবের ১*ই 
জুলাই তারিখে হিন্ুশান্ত্রের বিরুদ্ধে একখানি পত্র প্রকাশ 
করেন। রামমোহন তাহার উত্তর দেন; কিন্তু "চন্ত্রিকায়” তাহা 
প্রকাশিত হয় ন!। পরে তিনি ব্রাহ্মণ সেবধিঃ নামক পত্রিকা 
প্রকাশ করিয়৷ “শিবপ্রপাদ শর্মা এই নামে উক্ত প্রতিবাদ- 
পত্র মুদ্রিত করেন। এইরূপে বিবাদের স্থত্রপাত হয়। রাজার 
উত্তর সকল এমন স্থযুক্তি ও কৌশলপূর্ণ যে, তাহা পাঠ 
করিলে, তাহার অপূর্ব তর্কপ্রণালী ও অসাধারণ ঘীরতা 
দেখিয়া, অবাক্‌ হইতে হয়। পাদরীগণের কছুক্তির উত্তরে 
তিনি বলিয়াছেন,_“সাধারণ ভব্যতা এ সকলের অনুরূপ উত্তর 
দেওয়! হইতে আমাকে নিবৃত্ব করিয়াছে; কিন্তু আমাদিগের 
জানা কর্তব্য যে, আমর! বিশুদ্ধ ধর্মসংক্তাস্ত বিচারে উদ্যত 
হইয়াছি; পরস্পর দূর্বাক্য কহিতে প্রবৃত্ত হই নাই !” 

ৃষ্টীয় শাস্ত্র সম্বন্ধে বিশেষ অভিজ্ঞতা লাভের জন্ত তিনি 
'হিক্র ও গ্রীক ভাষা শিক্ষা করিলেন। তিনি এই সময়ে 
চারিখান! সুসমাচার পুস্তকই অনুবাদ করেন। রামমোহনের 

বাল্যকাল হইতে অসাধারণ সত্যান্থরাগ ছিল। এই গুসত্যান্ু- 
রাগের জন্তই তিনি যোড়শবর্ষ বয়:ক্রমকাঁলে তিব্বতে গমন 
করিয্লাছিলেন, এই দত্যান্থ্রাগের জন্যই তিনি বহভাষা শিক্ষা 
করিয়া, নানা"শাস্ত্র হইতে সত্যরত্ব আহরণ করেন। খৃষ্টান শান 
হইতে যিশুর উপদেশ সংগ্রহ করিয়া, তিনি "থৃষ্টের উপদেশ-_. 
সুখ ও শাস্তিপথের নেতা” এই নামে ১৮২০ খুষ্টা্ে একথানি 
পুস্তক প্রচার করেন। ইহাতে তিনি ঈশ্বরের অলৌকিক ক্রিয়া, 
বীপ্ডর রক্তে পাপীর ত্রাণ ইত্যাদি কুসংস্কারমূলক মত বর্জন 
করেন.। পাদরীরা বিরক্ত হইয়া উঠিলেন। প্রসিদ্ধ 
মার্সম্যান সাহেব প্রতিবাদ করিলেন। রামমোহন রায় 
'উত্বর গ্রকাশ করিলেন। উভয়পক্ষে বহু বাদ-প্রতিবাদ 
চলিল। মধ্যে রামমোহন রায় এক বিপদে পতিত হইলেন। 
তাহার এই নকল পুস্তক খুষ্টানদিগের মিশনপ্রেমে ছাপান 
হইত, তাহারা আর ছাপিতে স্বীকৃত হইলেন না। রাষ- 
মোহন রায় সহজে পশ্চাৎপদ হইবার লোক ছিলেন ন]। 
তিনি অক্ষরাদি প্রন্তত করাইয়া, এক মুদ্রাযন্ত্র স্থাপন করি- 
লেন। তাহার পুস্তক সকল এ ছাপাখানা! হইতে প্রকাশিত 
হইতে লাগিল। রামমোহন রায় গ্রীক ও হিক্র ভাষায় লিখিত 
মুল বাইবেল হুইতে প্রমাণ উদ্ধার করিয়া, অকাটা যুক্তি 
প্রয়োগপুর্বক দেখাইয়া! দিলেন, মার্সম্যান মাছেবের কথা, 
তাহার 'অবলছ্িত ধর্মান্ত্রবিরুদ্ধ। মার্মম্যান সাহেব পরাজন়্ 

স্বীকার করিলেন। এই তর্ক-যুদ্ধ সম্বন্ধে 'ইপ্ডিয়া গেজেটের” 
ইংাজ সম্পাদক ঘোষণ! করিলেন ফে--"এই বিচারে 
ইহাই প্রমাণিত হুইল, রামষোহন রায় এদেশে এখনও 
তাহার সমতুল্য লোক প্রাপ্ত হন নাই।” এই পুস্তক সকল 
ইউরোপ ও আমেরিকায় প্রকাশিত হয়। পাঠ করিয়! সকলে 
বিশ্ময়াপন্ন হন। 

ইহার পর “হরকর1” পত্রে মিঃ টাইলর সাহেব রামমোহন 
রায়কে আক্রমণ করেন। রামমোহন 'রামদাস, এই কল্পিত 
নাম গ্রহণ পূর্বক উত্তর প্রদান করেন। ইহাতে তিনি 
প্রদর্শন করেন যে, হিন্দুগণ যেমন অবতার ও বহু দ্বেববাদী, 
খৃষ্টানগণও তেমনই অবতার ও ত্রিত্ববাদী। উভয় সম্প্রদায়ই 
মূলতঃ এক। খুষ্টানদিকে হিন্দুদিগের সমভূমিতে আনয়ন 
করায়, তাহার| ক্রোধে অন্ধ হইলেন। (ঘোরতর যুদ্ধ আরস্ত 
হইল। এই বাদ-প্রতিবাদ নকল এমন কৌতুকপুর্ণ যে, পড়িলে 
যে আমোদ ও শিক্ষা লাভ করা যায়। এই সময়ে 
এডাম নামক একজন ত্রিত্ববাদী খৃষ্টান, রামমোহন রায়কে 
ৃষ্টধর্থে দীক্ষিত করিবার জন্ত চেষ্টা করেন।কিন্তু ফল বিপরীত 
হইল। রামমোহনের থুষ্টারক শান্তজ্ঞান এবং যুক্তিপ্রণালী 
পরিণামে এডামকেই ১৮২১ খুষ্টাবে একেশ্বরবাদে দীক্ষিত 
করিল। ইহার পর রাজ! ব্রিত্ববাদের বিরুদ্ধে কৌতুকপূর্ণ 
এক পুস্তিক! প্রচার করেন। এডামের মত পরিবর্তনে কেহ 

কেহ গ্লেষবাকো বলিতে লাগিলেন-_-"আদি পিতা এডাম 
শয়তানের প্ররোচনায় স্বগচ্যুত হইয়াঁছিলেন, আর এখন 
দ্বিতীয় এডাম রামমোহন রায়ের দ্বারা সত্যচযৃত হইলেন !* 

এইক্ূপে একদিকে ত্রান্ষণ পণ্ডিত ও অন্য দিকে খৃষটীয় 
পাদরীদিগের সহিত তর্ক-ুদ্ধে প্রবৃত্ত হইয়া, তেন্বী রাম- 
মোহন সকল দিকে বিজয়-ুন্দৃভি নিনাদিত করিলেন। 
সমুদয় কার্য্য তাহাকে একাকী করিতে হইয়াছে। ইহাতে 
কত পরিশ্রম, কত ত্যাগস্বীকার, কত ধৈর্যের প্রয়োজন 
হইয়াছিল, চিন্তা করিলে মনপ্রাণ বিশ্বয়-মাগরে নিমগ্র হয়! 
পুরুষ-সিংহ রামমোহন তাহার ব্রত-উদ্যাপনে যে মহতী 
শক্তির পরিচয় দিয়াছেন, তাহার তুলনা কোথায় পাইব ? 
সেই বিরাট পুরুষের সংগ্রাম-মত্তি ধেন আমাদের মানস- 
পটে উজ্জল হইপ। উঠিতেছে।__“তিনি একা শত সহস্র শক্র- 
দ্বারা পরিবৃত হইয়!, কুঠার হস্তে সেই ঘোর অবিষ্ভারণা 
সমভূম করিয়া, দেশোদ্ধারণে প্রবৃত্ত হইলেন, এবং অবশেষে 
ব্রাহ্মদমাজরূপ বীজ বপন করিগা, ব্রা্মধর্ণকে সংসারের মধ্যে 
আনয়ন করিলেন। তাঁহার প্রথর জ্ঞানান্ত্রে কুসংস্কাররূপ 
অরণা ছিন্ন ভিন্ন হইল, তাহারই বুদ্ধির কিরণে প্রথম 
আলোক তাহাতে প্রবিষ্ট হইল।» * 


* মহষি দেবেভ্রনাথের উক্ভি। 

অতি প্রাচীনকাল হইতে হিদদুসমাজে সতীদাহ-প্রথা 
প্রচলিত ছি্। আকবর প্রত্ৃতি কোন কোন মুসবমান 
সম ইহা নিবারণের চেষ্ট৷ করিয়াছিলেন, কিন্তু কৃতকার্য 
হন নাই। লর্ড ওয়েলেদ্লির সময় হইতে এদিকে ইরা 
গবরণমেণ্টের দৃষ্টি আকষ্ট হয়। ১৮১২ খুষ্টাবে গবরমেন্ট 
সতীদাহ সম্বন্ধে কতকগুলি নিয়ম বিধিবদ্ধ করেন। তখন 
নর্ড মিণ্টো ভারতের গক্জ্র জেনারেল। টি 
ক্রমে এই প্রথার বিরুদ্ধে ইংলঙ্ে আন্দোলন 'জআরম্ত হইল 
মাকুইিস অব হেষ্টিংসের্‌ রাজত্বকালে সতীদাহের যে তালিক! 
ংগ্রহ করা হয়, তাহা ইংল্ডে প্রকাশিত হওয়ায়, ইংলগের 
জনসাধারণ এই নৃদংশ প্রথ! নিবারণের আবশ্বকত। অন্ত 
করেন। রি 
পূর্বে গভরণমেণ্ট সতীদাহ মন্বন্ধে যে সকল নিয়ম বিধিবন্ধ 
করিয়াছিলেন, তাহার বিরুদ্ধে সতীদাহের পক্ষপাতীদল এক 
আবেদন-পত্র প্রেরণ করেন। রামমোহন রায় যৌবনকালে 
কোন স্ত্রীলোকের সহমরণ ব্যাপারে তয়ঙ্কর নিষ্ঠুরতা দেখিয়া 
প্রতিজ্ঞ! করিয়াছিলেন যে, যত দিন পর্যন্ত ন! উক্ত প্রথা রহিত 

হয়, তত দিন.তিনি তজ্ঞন্য প্রাণপণে চেষ্টা করিবেন। সেই 
প্রতিজ্ঞা তিনি কখনও বিস্বৃত হন নাই। উপদেশ, পুস্তক- 
প্রচার, গভ্ণমেন্টকে পরামর্শ দান, ইত্যাদি বিবিধ উপায়ে তিনি 
দেশ হইতে নারীহত্যারূপ মহাপাতক বিদূরিত করিবার জনয 
যত্বণীল ছিলেন । এক্ষণে উক্ত আবেদনের বিরুদ্ধে রামমোহন 
রাও এক আবেদন প্রেরণ করিলেন। ইহাতে তিনি 
সতী-দাহ নিবারণের জন্য রাজবিধির প্রয়োজনীয়তা! বিশেষ- 
ভাবে প্রতিপন্ন করিয়াছিলেন । 

রামমোহন রার সতীদাহের বিরুদ্ধে তিনখানা পুস্তক প্রচার 
করেন। প্রবর্তক ও নিবর্তৃকের প্রথম সংবাদ”, “প্রবর্তক ও 
নিবর্তকের দ্বিতীয় সংবাদ” নামক স্টিক কথোপকথনের 
ভাষায় লিখিয়া, উহার ইংরাজী ও বাঙ্গাল! সংস্করণ নিজব্যয়ে 
মুদ্রিত করিয়া, ' সর্বত্র বিতরণ করেন। “বিপ্রণাম ও 
মুগ্ধবোধচ্ছাত্র” নামধেয় পুস্তক ১৮৩০ থৃষ্টাবে মুদ্রিত হয়। 
উক্ত পু্তক্রয়ের সার মন্ত্র সংগ্রহ পূর্বক রামমোহন ইংরাজী- 
ভাষায় একথানি পুস্তক প্রচার করেন। এই সকল পুস্তক 
পাঠ করিয়া, ব্রাহ্মণ পণ্ডিতগণ ক্রোধে উত্তেজিত হইয়! 
উঠিলেন। চারিদিকে ঝড় বহিতে লাগিল। রামমোহন রায়ের 
অকাট্য যুক্তি ও বিচারপ্রণালীর নিকট অবশেষে সরলকেই 
পরাভূত হইতে হইল। 

রাজা যে কেবল এ সম্বন্ধে পুস্তক লিখিয়াই আপনার চি 

শেষ করিয়াছিলেন, এমন নহে, তিনি গঙ্গাতীরে যাইয়া, 
সতীদিগকে চিতানল হইতে উদ্ধারের চেষ্টা করিতেন । ভিনি: 
গবর্ণর জেনারেলের নিকট উপস্থিত হুইয়া আপনার বক্তব্য. । 
জ্ঞাপন করিলেন। সতীদাঁহ সম্বন্ধীয় কোন কোন পুস্তক 
রামমোহন রায় মাকুইস্‌ অব হেপ্টংসের পত্ধীর নামে উৎসর্গ 
করিয়াছিলেন। এই সময়ে “ইগ্ডিয়া গেজেট' তীহার সম্বন্ধে 
বলেন ;--এদেশীয় একজন বিশ্বপ্রেমিক মহোদয় (রামমোহন 
রায়) অনেক দিন হইতে রাজপুরুষগণের সহায় ও মানবজাতির 
হিতৈষিন্ূপে সতীদাহ-প্রথা নিবারণের পক্ষে নেতৃত্বপদ্ গ্রহণ. 
করিয়াছেন। তিনি উৎসাহ সহকারে এ বিষয়ে তাহার মতামত 
বড়লাট সাহেবের নিকট ছি করিয়াছেন। অল্পদিন হইল, 
তিনি গবর্ণর জেনারেলের সহিত সাক্ষাৎ করিলে, লাট- 
বাহাদুর আগ্রহের সহিত তীহার বজব্য' শ্রবণ করেন। 
আমরা জ্ঞাত হইলাম বড়লাট-বাহাছুর তাহাকে জ্ঞাপন, 
করিয়াছেন যে, তিনি এই প্রথ! রহিত করিবেন |” | 
১৮২৮ ধৃষ্টাৰে জুলাই মানে অর্ড'উইলিয়ম বেটিঞ্ক গবর্ণর 
জেনারেল হইয়! আসিলেন। রামমোহন রায়ের পুস্তকাবলী পাঠঃ 
করিয়া, তাহার সহিত আলাপ করিবার জন্ত বড়ল্াট বাহাদুর 
তাহার এডিকংকে পাঠাইয়া দিলেন। রামমোহন রায়. 
এডিকংকে বলিলেন, “আমি এখন বিষয়-কর্ম হইতে অপন্যত 
হইয়া, শান্তর ও ধর্ম-চর্চায় মনোনিবেশ করিয়াছি, আপনি দয়া, 

করিয়। লাট বাহাদুরকে বলিবেন, আমার রাজ-দরবারে উপস্থিত 
হওয়ার অবকাশ ও ইচ্ছ! নাই।” এডিকং রামমোহন রায়ের 
বক্তব্য লাট সাহেবকে জানাইলেন। লর্ড বেটিস্ব জিজ্ঞাসা করি- 
লেন, “আপনি তাহাকে কি বলিয়াছিলেন ?” তদুত্তরে এডিকং 
বলিলেন, “আমি বলিয়াছিলাম-_গবর্ণর জেনারেল লর্ড 
উইলিয়ম বেষটিস্কের সহিত একবার দেখ! করিলে, তিনি 
অত্যন্ত বাধিত হইবেন।৮ এই কথা গুনিয়। সদাশয় বেটিক্ক 
বাহাদুর এডিকংকে বলিলেন, “আপনি আবার রামমোহন 
রায়ের নিকট গমন করিয়া বলুন যে, "আপনি দয়। করিয়! 
মিষ্টার উইলিয়ম বেটিক্কের সহিত সাক্ষাৎ করিলে, তিনি 
অত্যন্ত বাধিত হইবেন+1” এডিক্ীনরায় রামমোহন রায়ের 
নিকট গমন করিয়া, এর্ধপ বলিলেন। রামমোহন রায় 
লাট সাহেবের 'প্রৰল আগ্রহ ও ভদ্রতা দেখিয়া মুগ্ধ 
হুইয়৷ গেলেন এবং লর্ড উইলিয়ম বেটিস্কের সহিত সাক্ষাৎ 
করিরেন। এই সাক্ষাতের ফলেই সতীদাছের চিতানল চির- 
কালের জন্ত নির্ধাপিত হইল। 

«১৮২৯ খৃষ্টাব্বের ৪ঠ| ডিসেম্বর তারিখে আইনদ্বার! মতীদাহ- 
প্রথা নিবারিত হইল। ইহাতে হিন্দু'সমাজে হুলস্থুল পড়িয়া গেল। 
সতীদাহের পক্ষপাতিগণ রাজার উপর থঙ্জাহস্ত হইলেন। 
রাজাকে এমন্ত সর্বদা সতর্ক হইয়া চলিতে হইত। তিনি তরণ- 
বয়সে ভাগীরধীন্তীরে দণ্ডায়মান হইস্া, যে নিটুর-প্রথা 

রহিত করিবেন বলিয় প্রতিজ্ঞ করিয়াছিলেন, তাহার 
সে প্রতিজ্ঞা আজ পূর্ণ হইল। তিব্বতীয় রমণীগণের নিকট 
উপকার ও সম্ৃদয়তা প্রাপ্ত হইয়া, তিনি সমগ্র নারী- 
জাতির প্রতি কৃতজ্ঞ হইয়াছিলেন, আজ সেই কৃতজ্ঞতার খখ 
কথঞ্চিৎ পরিশোধ করিতে পারিয়া, রামমোহনের হৃদয় 
আনন্দে উদ্বেলিত হইয়া উঠিল। এই ঘটনায় ধর্মসভা রোষে, 
ক্ষোভে ও বিদ্বেষ ক্ষিপ্তপ্রায় হইয়া উঠিলেন। চারিদিকে দাবানল 
জলিয়া উঠিল। রামমোহন রার মমাজ ও আত্মীয়চ্যুত হইলেন। 
তাহার নামে বিদ্রপাত্মক কবিতা রচিত হইল, চারিদিক 
হইতে গালি বধিত হইতে লাগিল। সত্যের জন্য, দেশের জন্য 
রামমোহন রায় কি নির্ধ্যাতনই না সহ করিলেন! কিন্ত 
তাহার হৃদয়ের কি আঁন্ধ্য মহতব। তিনি উদ্যোগী হইয়া 
এই সময়ে, লর্ড উইলিয়ম বেটিস্ককে যে অতিনন্দন-পত্র প্রদান 
করেন, তাহার শেষভাগে বলিয়াছেন,“ধাহারা আপনার 
প্রদত্ত অনুগ্রহ আমাদের সহিত সমভাবে লাভ করিয়াছেন, অথচ 
অজ্ঞত! বা কুমংস্কারবশতঃ কৃতজ্তা-প্রদর্শনে আমাদের সহিত 
যোগদান করেন নাই, আপনি তাহাদিগকে ক্ষমা করিবেন ।” 

১৮৩০ খুষ্টান্বে ১৬ই: জুলাই তারিখে রামমোহন রার 
টাউনহলে এক সভা! করিয়া, লর্ড উইলিয়ম বেটিগ্ককে সতী- 
দাহ নিবারণের জন্ত এই অভিনন্দন-পত্র প্রদান করেন। 
তিনশত সন্তান্ত ভদ্রলোক ইহাতে স্বাক্ষর করেন। টাকীর 

কালীনাথ রায় বাঙ্গালা, ও হরিহর দৃত্ত ইংরাজী-ভাষায় 
অভিননদন-পত্র পাঠ করেন। স্বাক্ষরকারিগণের মধ্যে দ্বারকানাথ 
ঠাকুর, টাকীর কালীনাথ রায়, তেলিনীগাড়ার অন্নদাগ্রসাদ 
বন্যোপাধ্যায প্রভৃতি গ্রধান ছিবেন। বড়নাট বাহাদুর ইহার 
একটা স্বনর উত্তর প্রদান করিয়াছিলেন। 
* অপর গক্ষে ধণ্ম্তা এদেশে অক্ৃতকাধ্য হইয়া, এই আইন 
রহিত করিবার সন্ত বিলাতে আগীন করিলেন। এই আগীল 
যাহাতে সফল না হয়, তাহার জন্য চেষ্টা! করাও রামমোহনের 
বিলাত গমনের অন্যতম উদ্দেস্ঠ ছিল। তিনি এই আগীল 
গুনানীর সময়ে বিলাতে উপস্থিত ছিলেন। যখন ধর্ম-ভার 
আগীল বার্থ হইল, তখন না জানি রাজার কি আনন্দই 
হইয়াছির। 

রামমোহন রায় যে সকল ইউরোপীয় বধু লাত করিয়া- 
ছিলেন, তন্মধ্যে ডেভিড হেয়ার এক জন। মহাত্মা হেয়ার 
রামমোহনের সর্বধবিধ সংকার্ষ্ের পরম সহায় ছিলেন। 
রামমোহনের প্রতি তাঁহার গভীর শ্রদ্ধা ও কৃতজ্ঞতা নান! 
ঘানায় গ্রকাশ গাইত। 

সহ্ৃদয় রামমোহন যে কেবল সতীদাহ নিবারণের জন্য 
আপনার সমগ্র শক্তি নিয়োগ করিয়াছিলেন, এমন নহে, 
তাহার দয় বহুবিবাহরূপ কুপ্রধার অন্ভও ব্যথিত হইয়াছিি। 
তিনি বিস্বাদাগর মহাশয়ের স্তায় এই প্রথা নিবারণের অন্ত 

রাজ-শক্কির আশ্রয় গ্রহণের প্রয়োজনীয়তা হাদ়ঙ্গম কার 
ছিলেন। 

তৎপরে আমাদের দেশের নারীগণের দায়াধিকার সম্বন্ধে যে 
অন্ঠায় ব্যবস্থ! দেখা যায়, রাঙা তাহার বিরুদ্ধেও সতেঞ্জে 
লেখনী চালনা করেন। এনম্বদ্ধে যে তিনি কেবল যুক্তিই 
অবলম্বন করিয়াছিলেন, এমন নয়, শাস্ত্রীয় কাট প্রমাণ দ্বারা 
আপনার মত সমর্থন করিয়াছিলেন। রাজ! এই প্রসঙ্গে ইহাও 
দর্শন করেন যে, ইউরোপীয় দায়ভাগ অপেক্ষ! প্রাচীর হিন- 
শান্ত্ের বাবস্থা সকল যেমন অধিকতর ন্যায়সঙ্গত, তেমনই 
সমীচীন । 

যে পণ-গ্রহণ-প্রধা বর্তমান সময়ে হিন্দুসমাজের বক্ষে পৈশী- 
চিক নৃত্য করিতেছে, ধাহার নিষ্ঠুর প্রতাপে মানব-হাদয়ের 
স্বাভাবিক দয়া, মায়া, আত্মীয়তা প্রভৃতি কোমল ভাব ও 
সম্বন্ধ সকল বিনষ্ট-প্রায় হইয়াছে, রামমোহন রায় সেই প্রথা- 
নিবারণের জন্যও যথাসাধ্য চেষ্টা করিয়াছিলেন। তিনি শাস্ত্র 
হইতে তরি তৃরি প্রমাণ উদ্ধৃত করিয়া, প্রদর্শন করেন যে, 
পণ-গ্রহণ-প্রথা হিন্দুশাস্্-বিরুদ্ধ। 

আমাদের সমাজের এমন কোন্‌ কুগ্রথা আছে, যাহার 
বিরুদ্ধে রাজা সমর-ঘোষণ| করেন নাই? যে জাতিভেদ-প্রথা 
ভারতের পরাধীনতার কারণ, শিল্প-বাণিজোর উন্নতির অন্তরায়, 
এবং প্রেমের শক্র, রামমোহন রায় সেই মহা অনিষ্টকর 

প্রথা-সথ্বন্ধে কি নীরব থাকিতে পারেন? তিনি 'বজ্র-ুচি' গ্রন্থ 
প্রকাশ করিয়া, বজজ-নিনাদদে ঘোষণা! করিলেন__জাতিভেদ- 
প্রথা যেমন ন্তায়বিরুদ্ধ, তেমনই অযৌক্তিক। এমস্বন্ধে তিনি 
নিয়লিখিত শাস্্রীয় বচন উদ্ধত করিয়াছিলেন__ | 
জন্মন। জায়তে শুদ্রঃ সংস্কারাছৃচ্যতে দ্বিজঃ। 
বেদাভ্যাসাস্বেদ্িপ্রে। ব্রহ্ম জানাতি ব্রাহ্গণঃ ॥ 

জন্মে সকলেই শৃদ্র হয়, উপনয়নাদি হইলে দ্বিজ হয়, 
বেদাভ্যান দ্বারা বিপ্র, আর ব্রহ্ষকে জানিলে ব্রাহ্মণ হয়। 
অতএব ব্রন্ষজ্ঞ ব্যক্তিই ব্রাহ্মণ_অন্ত কেহ নহে। ব্রাহ্মণ 
বংশে জন্নিয়াও লোকে শূদ্র হইতে পারে, অথবা শুত্র-বংশে 
জন্মগ্রহণ করিয়াও কর্মগুণে ব্রাহ্মণ হইতে পারে। অতএব 
্রাঙ্মণাদি বর্ণ বংশগত নয়, গুণগত । গুণ ও কর্ধের তার- 
তম্যানুসারেই ত্রাঙ্গণাদি বর্ণের গ্রভেদ হওয়া উচিত। 

এরপ শুনা যায়, রামমোহন রায় বালবিধবার পুনবিবা- 
হের পক্ষপাতী ছিলেন। তিনি বিলাতে গেলে, জনরব 
উঠিয়াছিল যে, দেশে ফিরিয়া আসিয়া, বিধবা-বিবাহ-প্রচারে 
প্রবৃত্ত হইবেন। 

সমাজের পক্ষে যাহা কিছু অকল্যাণকর, রামমোহন রাস 
তাহারই বিরুদ্ধে যেমন রণভেরী বাজাইয়াছিলেন, সেইরূপ, 
যাহা কল্যাণকর, তাহ! প্রতিষ্ঠার জন্যও, আপনার দেহ মন 
প্রাণ সমর্পণ করিয়াছিলেন। তিনি অগ্রদূতরূপে আবিভূতি 

হইয়া, সমুদয় শুভ অনুষ্ঠানের স্ত্রপাত করিয়া গিয়াছেন। 
বর্তমানে যে সকল কুসংস্কার বিনাশের জন্য ভারতের 
সংস্কারকগণ চেষ্টা করিতেছেন, রামমোহন তীহাদের সকলেরই 
গথপ্রদর্শক। 


নবম পরিচ্ছদ । 
ইংরাজী শিক্ষা, বেদ-বিদ্ভালয় ও বাঙ্গালা গন্য 
প্রচলন। 

যে ইংরাজী শিক্ষার প্রভাবে ভারতে নবজীবনের সঞ্চার 
হইতেছে, রাঙ্জাই তাহার প্রবর্তক। একই সুর্যের কিরণ 
যেমন জগতের সমস্ত বর্ণ উৎপন্ন করিয়া, পৃথিবীকে নব নব 
শোভায় শোভিত করে, তেমনই রাজার হৃদয়ের গভীর 
স্বদেশ-হিতৈষণা৷ ভারতের সকল কল্যাণকর অনুষ্ঠানরূপে 
ফুটিয়। উঠিয়াছে। সেই অনুষ্ঠান মকর যতই লক্ষাপথে 
অগ্রসর হইতেছে, ততই ভারতের নান! বিভাগে কল্যাপ-্রী 
ফুটিয়া উঠিতেছে। কি সমাজ, কি শিক্ষা, কি ধর্ম, কি 
রাজনীতি-_এমন কোন বিষয় নাই, রাজার সর্বতোমুখী 
প্রতিত! যাহার উন্নতিসাধনে নিয়োজিত হয় নাই। ভারতের 
নব বসস্তের তিনিই কোকিল। ঘোরতর শীতের মধ্যে যেমন 
কোকিল বমস্তের আগমনী গান করে, তেমনই রামমোহন 
রায় মেই অন্ধকারময় সময়ে ভারতের নব বসস্তের আভা 
দিয়া গিয়াছেন। ন্বনামখ্যাত শ্রীযুক্ত রমেশচন্্র দত্ত এই জন্যই 
ভারতের এ যুগের নাম রাখিয়াছেন_“রামমোহন রায় যুগ।” 
যখন লর্ড আমহষ্ট' এ দেশের গবর্ণর জেনারেল, তখন শিক্ষা 
মনবন্ধে হুইটা দলের অত্যুদনয় হয়। একদল ইংরাজী শিক্ষার, 

পক্ষে, অন্ত দল সংস্কৃত শিক্ষার দিকে। রামমোহন রায় 
ভবিম্দৃষ্টিতে দেখিপ্লেন, ইংরাজী শিক্ষা ভিন্ন ভারতের জড়ভাব 
দূরীভূত ও বদ্ধমূল কুসংস্কার উন্মুলিত হইবে না। সতরাং 
তিনি ইংরাজী শিক্ষার পক্ষে যোগদান করিরেন। তিনি 
এ সম্বন্ধে লর্ড আমহষ্টকে ১৮২৩ খৃষ্টান্ে একখানি পত্র 
লেখেন। ইহার ভাব, ভাষা ও অপূর্ব যুক্তিকৌশল 
দেখিয়৷ সকলে বিশ্মিত হইলেন, এবং অনেকেই ইংরাজী 
শিক্ষার প্রয়োজনীয়তা শ্বীকার করিরেন। বার বংসর ঘোরতর 
বাদাহুবাদের পর ইংরাজী পক্ষেই জয় হইল। ১৮৩৫ থুষ্টাবের 
৭ই মে লর্ড উইলিয়ম্‌ বেটিক্ক কর্তৃক নির্ধারিত হইল-_এদেশে 
ইংরাজী শিক্ষারই বিস্তার কর! হইবে । রামমোহন রায়, 
হেয়ার্‌ও ইষ্ট সাহ্ব-এই তিনজনে মিলিত হইয়া, হিনদু- 
কলেজ স্থাপন কর্ধিলেন। হিন্দুকলেজ স্থাপনের জন্য যে কমিটা 
হইয়াছিল, তাহাতে রামমোহন রায় একজন সভ্য ছিলেন। 
কেহ কেহ রামমোহন রায়ের বিরুদ্ধে আপত্তি উাপন 
করিলেন। তখন তিনি অকুষ্ঠিতচিত্তে কমিটী হইতে আপনার 
নাম তুলিয়া লইলেন। তিনি বলিলেন,__“আমি কমিটীতে 
থাকিলে, যদি হিন্দুকলেজের বিনুমাত্র ক্ষতি হয়, তাহা হইলে 
আমি সে সম্মানের প্রয়্াসী নই ।” কি উদারতা! কি নিস্বার্ঘতা ! 

বিখ্যাত খুষ্টপর্ম-প্রচারক মন্াশয় ডফ্‌ সাহেব ১৮৩০ 
ৃ্টান্বে এদেশে আগমন করিলেন । তিনি বালকদদিগকে ইংরাজী 

শিক্ষা দিবার জন্ত একটা বিদ্যালয় স্থাপন করিতে ইচ্ছুক হইয়া 
এদন্বন্ধে রামমোহন রায়ের সাহায্য ও পরামর্শ চাহিলেন। 
রামমোহন এই প্রস্তাবে আনন্দিত হইয়া, বিদ্যালয়ের জন্য 
ব্রা্মলমাজ-গৃহ ব্যবহার করিতে দিলেন। ইহার জন্য ছাত্র সংগ্রহ 
করিলেন এবং কিছুকাল ইহার তত্বাবধান করিলেন । ঈশ্বরের 
নিকট গ্রার্থনাপুর্বক এই বিদ্যালয়ের কার্য আরম্ভ হইত এবং 
ছাত্রগণকে বাইবেল্‌ পড়িতে হইত। প্রথম দিন ছাত্রগণ 
বাইবেল পাঠে আপত্তি করায়, রামমোহন রায় তাহাদিগকে 
বনিয়াছিলেন,__“বাইবেন্‌ পড়িলেই খৃষ্টান হয় না, আমি সমগ্র 
বাইবেল্‌ পাঠ করিয়াছি, কোরাণ পড়িয়াছি-_মথচ থুষ্টান কি 
মুদলমান হই নাই। আবার উইলসন্‌ প্রভৃতি খৃষ্টভক্তগণ 

কৃত পড়িয়াছেন, অথচ তাহারা হিন্দু হন নাই। তোমাদিগকে 
বলপুর্ববক কেহই খৃষ্টান করিবে না। বিচার করিয়া সত্য গ্রহণ 
করিবে ।” তাহার কথায় ছাব্রগণ বাইবেল্‌ পাঠে সম্মত হইল। 
যদি রামমোহন রায় এইরূপে ডফ্‌ সাহেবকে সাহায্য না 
করিতেন, তবে তীহার মহৎকার্ধ্য কখনই সফল হইত না। 
এজন্য ডফ্‌ সাহেব আন্বীবন রাজার কাছে কৃতজ্ঞ ছিলেন। ডফ্‌ 
সাহেব বেখুন সভায় একবার বলিয়াছিলেন,--“আমি ভারতবর্ষে 
আদিয়া, আমার কর্মক্ষেত্রে রামমোহন রায়কে যেরূপ সাহাব্য- 
কারী, হিতৈথী বন্ুরূপে পাইয়াছিলাম, দেশীয়, কি ইউরোপীয়, 
অন্ত কাহাঁকেও সেক্ূপ পাই নাই” 

রামমোহন রায় ইংরাজী শিক্ষাবিস্তারের অন্ত যে কেবল 
অন্তকে সাহাযা ও গব্ণমেন্টকে . উসাহিত, করিয়াছিলেন, 
তাহা তিনি যারে একটাই একটা ইংরাজী বিগ্তালয়ও স্থাপন 
করিত। মহর্ষি দেবেনতনাথ রর এই বিদ্যালয়ে পড়িতেন। 
তিনি নি বলিয়াছেন,_“রাজা নিজের গাড়ীতে করিয়া; আমাকে 
লইয়া গিয়া, তীহার স্কুলে ভন্তি করিয়া দিয়াছিলেন। রাজার 
সঙ্গে যাইবার সময়ে আমি বিমুগ্ধ চিত্তে তীহার গম্ভীর 
ুন্দর অথচ ঈষৎ বিষাদ-মিশ্রিত মুখত্ী। দেখিতে দেখিতে স্কুলে 
গিয়াছিলাম।৮ এই বিদ্যালয়ে ৬ জন বালক পাঠ করিত।__ 

রামমোহন রায় বেদ-শিক্ষা প্রদানের জন্য মাণিকতলা' 
্বীটের ৭৪নং বাড়ীতে এক বিদ্যালয় স্থাপন করেন। চতুপ্পাঠীর 
অধ্যাপক ওছাত্রগণকে সাহায্য গ্র্দানের জন্ত তিনি গভর্ণমেন্টের 
নিকট প্রস্তাব করিয়াছিলেন। সে সময়ে গভর্ণমেষ্ট তাহাতে 
কর্ণপাত করেন নাই। কিন্তু মহাপুরুষেরা নিজের বুদ্ধিতে 
কিছুই করেন না, বা বলেন না। তাঁহাদের সমুদয় কার্য্য 
ঈশ্বর-প্রেরণা হইতে উৎপন্ন । সুতরাং সকলকেই পরিণামে 
তাহাদের প্রদপ্িত পথ অবলম্বন করিতে হয়। ৭* বতমর 
পরে বঙ্গের ছোটলাট স্তর চার্লদ ইলিয়ট ও শিক্ষাবিভাগের 
অধাক্ষ ক্রফ্ট সাছেবের বাবস্থাস্থদারে রাজার প্রস্তাব কার্যে 
পরিণত হইয়াছে! 

রামমোহন রায় লোক-শিক্ষার জন্য আরও অনেক 
উপায় অবলম্বন করেন। জ্রনসাধারণের মধ্যে জ্ঞান-বিক্তার 
ভিন্ন কখন দেশের উন্নতি হইতে পারে না। কিন্তু তাহা 
করিতে হুইলে, দেশী ভাষার উন্নতির প্রর়োজন। তাঁহার 
সময়ে বাঙ্গাল! গন্ত-সাহিত্যের অত্ন্ত ছুরবস্থা ছিল। এ 
বিষয়েও তীহাকে একক্নপ পথ.প্রদর্শকের কার্ধয করিতে 
হইয়াছিল, বলিতে হইবে। গগ্ভের নিয়মপদ্ধতি লিপিবদ্ধ 
করিয়!, তবে তাহাকে গগ্ভ-রচনায় প্রবৃত্ত হইতে হইয়াছিল। 
সর্ববিধ সংস্কারক রামমোহন রায় বাঙ্গালা ভাষা এবং 
সংস্কতেরও উন্নতি করিয়! গিয়াছেন। তাহার সুনিপুণ কর- 
স্পর্শে বাঙ্গালা গগ্ভ-সাহিত্য নব-প্রী ধারণ করিয়াছে। সেই সময়ে 
তাহার লিখিত গণ্ভই উত্কৃষ্ট গপ্ভ বলিয়৷ পরিগণিত ছিল। 
এই অপরিণত বাঙ্গালা ভাষার সাহাযো গভীর শান্ত্রবিচার, 
কঠোর তর্কবিতর্ক করিতে যাইয়া, তাহাকে পদে পদে কতই 
না অন্ুুবিধা ভোগ করিতে হইয়াছিল। কিন্তু পুরুষপিংহ 
কিছুতেই পশ্চাৎপদ বা ভগ্মনোরথ হন নাই। বর্তমান 
উৎকৃষ্ট গণ্থ'র5নার ভিত্তি তিনিই স্থাপন করেন। পণ্ডিত 
রামগতি স্তায়রত্ব 'বাঙ্গালা-ভাষ! ও বাঙ্গাল! সাহিত্য বিষগ্নক 
প্রস্তাব নামক পুস্তকে লিখিয়াছেন,_“রামমোহন রায়ের 
রচিত যে কয়খান! বাঙ্গাল! পুস্তক দেখিতে পাওয়া ধায়, 
তৎসমুদয়ই শাস্ত্রীয় গ্রন্থের অনুবাদ এবং পৌব্তলিকতা- 

বলম্বী প্রাচীন ভট্টাচার্য মহাশয়দিগের সহিত বিচার। এ 
সকল গ্রন্থে তিনি নিজে নানা শান্ত্রবিষয়ক প্রগাঢ় বিস্যাবুদ্ধি, 
তর্কশতি, শাস্ত্রের সারগ্রাহিতা, বিনয়, গান্তীরধ্য প্রভৃতি 
সদ্‌গুণের একশেষ প্রদর্শন করিয়াছেন। নিবিষ্ট-চিত্তে সেই 
সকল অধ্যয়ন করিলে, চমতকৃত ও তক্তিরসে আগ্লুত হইতে 
হয়।” 

রামমোহন রায় ১৮২৬ থৃষ্টাৰে বিদেশীয়দিগের পক্ষে 
বাঙ্গালা ভাষ৷ শিক্ষার সুবিধার জন্য ইংরাণ্ধী ভাষায় এক বাঙ্গালা 
ব্যাকরণ মুদ্রিত করেন। পরে তাহা বাঙ্গালায় অনুবাদ 
করেন। ইহা স্কুল বুক সোদাইটী কর্তৃক চতুর্থবার মুদ্রিত 
হইয়াছিল। ইহাই বাঙ্গালা ভাষার প্রথম ব্যাকরণ। এই 
ব্যাকরণে “কমা”, “সেমিকোলন” প্রত্ৃতি ছেদ-চিহ্ন পরিদৃষ্ 
হয়। তাহার সঙ্গীত-পুস্তকেও এরূপ. চিহ্ন দেখা যায়। 
তিনি বাঙ্গালায় এইরূপ ছেদ-চিহ্বেরও প্রবর্তক । 

রাঞ্জা সুন্দর সুন্দর সঙ্গীত রচনা করিতে পারিতেন! 
তাহার রচিত সঙ্গীতগুলির ভিতরে গভীর ঈশ্বরান্নুরাগ ও 
বৈরাগ্য নিহিত রহিয়াছে। পণ্ডিত রামগতি স্তায়রত্ব 
বলিয়াছেন,_"রামমোহন রায় উৎকৃষ্ট সঙ্গীত রচনা করিতে 
পারিতেন। তাহার ব্রঙ্গঙ্গীত বোধ হয়, পাষাণকেও 
আর্ত, পাষণকেও ঈশ্বরানুরক্ত ও বিষক়-নিমগ্ন চিত্তকেও উদদা- 
সীন করিয়া তুলিতে পারে। এ লঙ্গীত যেমন প্রগাঢ় ভাব- 

পূর্ণ, সেইরূপ বিশুদ্ধ রাগ-রাগিণী সমন্বিত। কলাবতেরা 
উহা সমাদর পূর্বক গাহিয়া থাকেন।” 

রামমোহন রায় ১৮২১ খৃষ্টাবে “সংবাদ-কৌমুদী” নামক 
একথানা পত্রিকা প্রকাশ করেন। ইহাতে ইতিহাস, 
রাজনীতি, বিজ্ঞান, ধর্মসন্বন্বীয় প্রবন্ধাবলী প্রকাশিত হইত। 
ইহার পূর্বে বাঙ্গালা-ভাষায় এ শ্রেণীর পত্রিকা আর গ্রকা- 
শিত হয় নাই। তিনি একখান! ভূগোল লিখিয়াছিলেন। 
কিন্তু তাহার নাম ভূগোল ছিল না_ইংরাজী জিওগ্রাফী 
শব্দের অন্থকরণে_ জ্যাগ্রাহী রাখা হইয়াছিল। জ্যা শবের 
অর্থ ভু পৃথিবী। তিনি খগোল, ক্ষেত্রততব প্রভৃতি পুস্তকও 
প্রণয়ন করিয়াছিলেন । 


দশম পরিচ্ছেদে। 
রাজনীতি-চর্চা। 


রামমে|হন রায় রাজ! ও প্রজ্জার কল্যাণের জন্ত রাজ- 
নৈতিক আন্দোলনে প্রবৃত্ত হইয়াছিলেন। বর্তমান মময়ে 
তারতের রাজনীতিজ্গণ যে যে বিষয় লইয়া আন্দোলন 
গিয়াছেন। রাজনীতি ক্ষেত্রেও.তিনি এদেশবাসিগণের পু্-_ 
্রদর্শক। 

রামমোহন রায় রাজনৈতিক আন্দোলনের জন্য বাঙ্গাল! ও 
পারন্ত ভাষায় ছুই থানা সংবাদ পত্র গ্রকাশ করেন। বাঙ্গালা 
থানার নাম 'সংবাদ-কৌমুদী।” এই পত্র একদিকে যেমন 
শিক্ষার বিস্তার করিয়াছিল, অপর দিকে তেমনি জন-দাধারণকে 
রাজনৈতিক আন্দোলনের প্রয়োজনীয়তা ও উপকারিতা 
বুঝাইয়! দিতে সঙ্গম হইয়াছিল। 

যাহাতে এদেশে মুদ্রাযসত্রের স্বাধীনতা প্রতিষ্ঠিত হয়, 
তক্জন্য তিনি আন্দোলন উপস্থিত করেন। গবর্ণর জেনা- 
রেলের নিকট এ মন্বন্ধে যে স্বযুক্তিপূর্ণ আবেদন পত্র প্রেরিত 
হয়। রামমোহনই তাহার রচয়িতা। তিনি এই আন্দো- 
লনে প্রবৃত্ত হওয়াতে, অনেক উচ্চপদস্থ ন্ত্ান্ত ইংরান্ তাহার 
প্রতি বিরক্ত হইয়াছিলেন। 

“কলিকাত| জার্ণেল নামক সংবাদ-পত্রের স্বত্বাধিকারী 
শ্রীযুক্ত বকিংহাম সাহেব গবর্ণমেন্টের কার্ধ্ের সমালোচন! 
করিয়াছিলেন বলিয়া, তদানীন্তন প্রতিনিধি গবর্ণর জেনারেল 
এডাম্‌ সাহেব কর্তৃক এ দেশ হইতে তাড়িত হন। স্বাধীনতা" 
প্রিয় রামমোহন রায় এই ঘটনায় দুঃখিত হইয়া, ইংলগাধিপতি 
চতুর্ঘ জর্জের নিকট ইহার প্রতিকার-প্রার্থা হইয়া, একখানা 
আবেদন-পত্র প্রেরণ করেন। উহাতে অনেক মন্্াস্ত বাক্তির 
স্বাক্ষর ছিল। 

এই সময় স্থগীমকোর্ট কর্তৃক একটা দায়াধিকার ঘটিত 
মোকদমায় এই নিষ্পত্তি হয় যে, পুত্র বা পৌজ্রের মত 
গ্রহ না করিয়া, কোন ব্যক্তি পৈতৃক সম্পত্তি দান-বিক্রপ্ 
করিতে পারিবেন ন!। এই ব্যবস্থায় হিন্দুগণ অত্যন্ত অনন্ত 
হন। রামমোহন, রায় ইহার বিরুদ্ধে আন্দোলন উপস্থিত 
করেন, এবং এ মন্বন্ধে ইংরাজী ভাষায় একখান! পুস্তক 
প্রকাশ করেন। কেবল তাহাই নহে, হিন্দু সমাজের মুখপাত্র 
হইয়া, এই নি্ত্তি রহিত করিবার জন্য তিনি বিলাতে 
আগীল করেন। তাহার আপীল নিক্ষল হয় নাই,_প্রিভি- 
কাউন্দিল, স্ুগ্রীমকোর্টের আদেশ রহিত করেন। 

বঙ্দেশের ন্যায় যাহাতে ভারতের সর্বত্র চিরস্থায়ী 
বন্দোবস্ত-প্রথা প্রবপ্তিত হয়, রাজ! তজ্জন্ চেষ্টা করিয়া 
গিয়াছেন। তিনি বলিয়াছেন, গবর্ণমেন্টের সহিত যেমন 

জমিদারদিগের চিরস্থায়ী বন্দোবস্ত হইবে, সেইক্সপ প্রঙ্গাগণের 
সহিতও জমিদারদিগের চিরস্থায়ী বন্দোবস্ত হওয়া প্রয়োজন । 
রামমোহন রায়ের প্রস্তাবান্থদারে কার্ধা হইলে, জমিনারগণ 
যথেচ্ছভাবে প্রঙ্জাগণের খাজনা বৃদ্ধি করিতে পারিতেন না। 

ইতর শ্রেণীর ইংরাজগণ এদেশে উপনিবেশ স্থাপন করিলে 
কি ক্ষতি হইবে, রাজ! তাহা প্রদর্শন করেন। তবে সুশিক্ষিত 
ও ধনশালী ইংরাজগণ এখানে আসিয়া বাদ করিলে, দেশের 
অনেক টাকা দেশেই থাকিয়! যাইতে পারে। মুদলমান রাজত্বে 
আমাদের দেশের অর্থ দেশেই থাকিয়া যাইত। ইংরাজের 
শামন-গুণে সর্বত্র শাস্তি বিরাজ করিতেছে বটে, কিন্ত 
তাহাদের শোষণের ফলে এদেশ ক্রমশঃ দীন হইতে দীনতর 
হইয়! পড়িতেছে। এদেশের লোক বিদেশে যাইয়া, উপনিবেশ 
স্থাপন করিয়া, অর্থাদি উপার্জন করে, ইহাও রাজার একাস্ত 
অভিলাষ ছিল। | 

ধাহাদের হাতে রাজবিধি-প্রগয়নের ভার থাকিবে, তাহারা 
গ্রজাবৃন্দের নিয়োজিত প্রতিনিধি হইবেন, রাজ! এইকপ 
প্রস্তাব করিয়াছিলেন। এই প্রতিনিধি-মূলক শাদন-প্রণালীই 
বাযত্বশামনের ভিত্তি। 

আমাদের জাতীয় মহাসমিতি “শাদন ও বিচার বিভাগ+ 
পৃথক করিবার জন্য বহু দিন হইতে চেষ্টা করিতেছেন। প্রায় 
৭৯ বৎমর পূর্বে রাজ! এই কল্যাণকর প্রস্তাব উদ্ধাপিত করিয়া 


৫২ রামমোহন রায়। 


গিয়াছেন। শাসন ও বিচার বিভাগের অপবিত্র সম্মিলন 
হইতে, দেশে শত শত বিচার-বিভ্রাট, শত শত দূর্বল ব্যক্তির 
উগর নির্যাতন হইতেছে। অনেক প্রধান প্রধান ইংরাঁজও 
এই অশুভ সংযৌগের বিরুদ্ধে মত প্রকাশ করিয়াছেন। 
এতদিন পরে গবর্ণমেন্ট কয়েকটা জেলায়_শানন ও বিচার- 
বিভাগ পৃথক্‌ করিয়া, তাহার উপকারিতা! পরীক্ষা করিবেন 
বলিয়! মনস্থ করিয়াছেন। রাজা বলিয়াছেন, “যদি আইন- 
প্রগয়ন-বিভাগ, রাজাশামন-বিভাগ ও বিচার-বিভাগ পৃথক্‌ 
থাকে, এবং ব্যবস্থাপক-সভার সভ্যগণ প্রজ্াগণ কর্তৃক 
মনোনীত হন, তাহা হইলেই উতকু্নূপে রাজ্যশাসন-কার্ধ্য 
সম্পন্ন হইতে পারে ।” 

পুর্বে যখন ইষ্ট ইপ্ডিয়া কোম্পানির হাতে ভারতের শাদন- 
ভার ন্তস্ত ছিল, তখন উক্ত কোম্পানির উপর পার্লেমেণ্ট 
মহাসভার সম্পূর্ণ কর্তৃত্ব ছিল। এই কর্তৃত্ব ছিল বলিয়াই, 
কোম্পানিকে অতি সতর্কতার সহিত ভারতের শাসনদণ্ড পরি- 
চালনা করিতে হইত। ওয়ারেণ হেষ্টিংদকে এই জন্যই 
পালেমেন্ট সভার বিচারাধীন হইতে হইগ়্াছিল। ইষ্ট ইত্ডিয়া 
কোম্পানির রাজত্বের অবসানের সঙ্গে সঙ্গে, মহাদভার মেই 
কর্তৃত্ব ও শাসন-ক্ষমত| নাম মাত্রে পর্যবসিত হইয়াছে; কাজেই 
ভারতের শাদন-কর্তাগণ নিরঙ্কুণ ক্ষমতা পাইয়া/' যথেচ্ছা- 
চারী হইয়া উঠিতেছেন। ইহার দ্বারা প্রজ্াগণ যেমন উৎ- 

পীড়িত হইতেছে, মেইরপ, প্রজ্জাগণের দয় হইতে রা্ততি 
চলিয়! যাইতেছে, এবং ইংরাজ রাজত্বের ভিত্তি শিথিল হইয়া 
পড়িতেছে। রাজাও, গ্রজ্জাগণের রাজতক্তিহীনত! দেখিয়া, 
কিংকর্তব্যবিমূঢ় হইয়াছেন। রামমোহন রায়ের দৃষ্টি এদিকেও 
গতিত হইয়াছিল। রাজ! ও প্রজা! উভয়ের কগ্যাণকামী 
হইয়া তিনি বলিয়াছিলেন, প্ভারতবর্ায় গবর্ণমেণ্টের উপরে 
পার্ণেমেণ্টের শাসন থাকা! আবশ্তক।” তিনি ইহার পক্ষে 
অনেক যুক্তিও প্রদর্শন করিয়াছিলেন। যাহাতে ভারত- 
গবর্ণমেন্টের উপর পার্লেমেণ্টের কর্তৃত্ব থাকে, তজ্জন্ত কি 
এদেশীয়, কি ইংলগুবামী সমস্ত ভারত-হিতৈবীই চেষ্টা 
করিতেছেন। এখন ভারত-নচিব ও বড়লাটই আমাদের 
হর্ভা, কর্তা, বিধাতা । মহাদতার সহিত আমাদের কোন 
মন্বন্ধ নাই বলিলেই হয় ! | 

ভারতের শাসন-কার্যে যাহাতে ইংরাজ জনসাধারণের দৃষ্টি 
আকৃষ্ট হয়, রামমোহন রায় ইংলড যাইয়া, তজ্ন্ত চেষ্টার ভ্রটি 
করেন নাই। ভারতীয় লৌকের কি কি অভাব ও কষ্ট আছে, 
এবং তাহা নিবারণের উপায় কি, তিনি মে সম্বন্ধে তাহার 
বক্তব্য পুস্তকাকারে ইংলণ্ডে গ্রকাশ করিয়াছিলেন। ভারতীয় 
গব্ণমেণ্টের নিকট পুনঃ পুনঃ আবেদন করিয়া, ব্যর্থ-মনোরথ 
হইয়। আমাদের দেশের এক শ্রেণীর রাজজনীতিভ্রগণয এখন 
ভারতের অতাব ও অভিযোগের দিকে ইংলণ্ডের জনসাধারণের 

ৃষ্টি আকর্ষন করিবার জন্ত প্রয়াম পাইতেছেন। রামমোহন 
রায় অনেক পূর্বে ইংলণ্ডে বাদকালে এনন্য যথেষ্ট পরিশ্রম 
করিয়াছিলেন। ইহার জন্য তিনি পুস্তক প্রচার, প্রধান প্রধান 
লোকের সহিত সাক্ষাৎ ও আলাগ, এবং অনেকের সহিত 
পত্রাদির আদান প্রদান করিয়াছিপ্লেন। 

আইন-প্রণত্ন সম্বন্ধে রামমোহন রায় বলেন,_-“আইন- 
প্রণয়নের পূর্বে তত্মন্বন্ধে প্রঙ্জার মত গ্রহণ করা উচিত। 
প্রঙ্জার মনের ভাবের প্রতি প্রজাহিতৈষী রাজার শ্রদ্ধা! থাক! 
উচিত।” রাজপুরুষগণ এই সুনীতি বিস্বৃত হইয়া, দেশে 
কত বিপ্লব ও বিশৃঙ্খল! আনয়ন করিতেছেন। | 

আদালত সম্বন্ধে রাজা বলিতেছেন,__“নুপ্রীমকোর্ট 
গবর্ণমেন্টের অধীন থাঁকা উচিত নহে। স্মপ্রীমকোর্ট যদ 
গবর্ণমেন্টের ইঙ্গিত অনুদারে চলেন, তবে দেশে ন্যায়" 
বিচারের আশা! কোথায়? এই সুগ্রীমকোর্টই কালে. হাই- 
কোর্টে পরিণত হইয়াছে। 

'জুরি-প্রথা মনবদ্ধে রাজার মত এই যে, “তারতবর্ষে গ্রাচীন- 
কালে পঞ্চায়ত বার! বিচার-কার্ধ্য নির্বাহিত হইত। তাহা 
রহিত না করিয়া, সেই পঞ্চায়তীপগ্রথা, জুরির আকারে পরি- 
বত্তিত কর! কর্তব্য ।” 

রামমোহন রায়ের হৃদয়ে যে আশরর্যয স্বাধীন ভাব ছিল, 
স্বাধীনতার প্রতি তাহার যে একান্তিক অনুরাগ ছিল, তাহা 
চিন্তা করিলে বিশ্মিত হইতে হয়। এসস্বন্ধে তীহার উদার 
হবায়ে শ্বদেশ বিদেশে কোন ভেদ ছিল না। কোন দেশ 
তার ও স্বাধীনতার সমরে জয়লাভ করিয়াছে গুনিলে, রাঁম- 
মোহন রায় আননে বিহ্বল হইয়৷ পড়িতেন। ১৮২১ খুৃষ্টাবে 
শ্পেনদেশে নিয়ত শাসন-গ্রণানী সংস্থাপিত হইল। কোথায় 
শেন, আর কোথায় বঙ্গদেশ! রামমোহন রায় এই প্রিয় 
সংবাদ পাইয়া, আনন্দে অধীর হইয়া, নিজব্যয়ে টাউনহলে 
এক প্রববান্ত ভোজের আয়োজন ররিলেন। পর্ত,গাল 
নিয়মতন্ত্র শীসন-প্রণালী লাত করিল, তাহার হ্বদয় আনন্দে 
উচ্ছৃসিত হইয়া! উঠিল। গ্রীকের! তুরক্দিগের অধীনত ও 
অত্যাচার হইতে মুক্ত হইবার জন্ত সমর ঘোষণা করিল, 
রামমোহন রায় ঠিক এক জন গ্রীকের স্তায় সর্বাস্তঃকরণে 
গ্রীসের জয় কামনা করিতে লাগিলেন। কলিকাতায় 
সংবাদ আসিল, নেগল্ম্বাসিগণ স্বাধীনতার যুদ্ধে পরাজিত 
হইতেছেন) তাহার মন অবসন্ন হইয়| পড়িল,_সকল ক্স 
সকল আমোদ অন্তহিত হইল! গাঢ় অন্ধকারে তাহার 

বদনমণ্ডল আচ্ছন্ন হইল! সেইদিন মিঃ বকল্যাও, নামক 
একজন ইংরাজের সহিত তাহার দেখা করিবার কথ! ছিল) 
এই ঘটনায় তাহার হৃদয়ে এমনই আঘাত লাগিয়াছিল যে, 
সাছেবের সহিত দেখ! করিতে তিনি সমর্থ হইলেন ন1। পত্রের 
দ্বার তাহাকে মনের ভাব জানাইলেন। কি স্বাধীনতা! ! কি 
বিশ্বজনীন প্রেম! কি আশ্চর্য্য মহত্ব! 

রোমান ক্যাথলিকগণ পূর্বে পার্লেমে্ট মহাসভায় 
প্রবেশ, কি গবর্ণমেন্টের অধীনে কোন কর্ণাগ্রহথ করিতে 
পারিতেন না। এই অন্তায় আইন রহিত হইলে, রামমোহন 
রার অতিশয় আনন্দ প্রকাশ করিয়াছিলেন । 

রাজা! ইংলগ্ডে যাইতে যাইতে, পথিমধ্যে নেটানের বদরে 
গুনিতে পাইলেন যে, স্বাধীনতার বিজয়-পতাকা বক্ষে ধারণ 
করিয়া, একখানা 'ফরাসী জাহাজ যাইতেছে। শুনিবামান্ 
রামমোহনের হৃদয় উল্লামে উদ্বেলিত হইয়া! উঠিল। প্রাণের 
আবেগে, ব্যস্তভাবে মেই পতাকাকে অভিবাদন করিতে 
যাইফ়া, তাহার পা ভাঙ্গিয়া গেল! ফ্রাঙ্ম তাহার জন্মভূমি 
নয়, সেখানে তাহার কোন আত্মীয় নাই, অথচ রাজার হায় 
ফরামীর শ্বাধীনতা-পতাকা দর্শন ও অভিবাদন করিবার 
জন্ত এত ব্যাকুন! পরাধীন দীনহীন দেশে রামমোহন কি 
স্বাধীন-আত্মা লইয়াই জন্মগ্রহণ করিয়াছিলেন ! যিনি বিদেশীয় 
শাদনের গ্রতি ত্বণাবশতঃ যোড়শ বৎসর ;বয়ংক্রম-কালে, 

ভারতবর্ষ ত্যাগ করিয়! স্বাধীন-দেশে প্রস্থান করিয়াছিলেন ঃ 
কুসংস্কারের দৃঢ়বন্ধন বাহার আত্মাকে কখনও বন্ধন করিতে 
পারে নাই? তিনি যে স্বাধীনতার প্রতি এতদূর সম্মান প্রদর্শন 
করিবেন, তাহাতে আর বিচিত্র কি! 
রাজ! যখন ইংল্ড, তখন পরিফরম্‌ বিল” লইয়া মেখানে 
বিভিন্ন দলে বিরোধ উপস্থিত হয়। রাজা! একখানি পত্রে 
তত্সম্বন্ধে বলিতেছেন,_"এই বিরোধ কেবল সংস্কারক ও 
সংস্কার-বিরোধীদিগের মধ্যে নহে, স্বাধীনতা ও পরাধীনতার 
পৃথিবীব্যাপী বিরোধ-__ইহা ন্যায় ও অন্যায় এবং ধর্ম ও 
অধর্থের বিরোধ। অতীতের ইতিহাস উচ্চস্বরে ঘোষণা 
করিতেছে যে, অত্যাচারী শাসনকর্তৃগণ অন্তাযপূর্ববক 
বাঁধাপ্রদ্দান করিলেও ধর্ম ও রাজনীতির উদ্বারমত সকল 
ক্রমে ক্রমে অথচ দৃঢ়রূপে প্রতিঠিত হইবে।” যাহাতে 
এই বিল পাশ হয়, তাহার জন্য তাহার আস্তরিক আকাঙ্ষা 
ছিল এবং পাশ হইলে পর শ্টাহার অত্যন্ত আনন হইয়াছিল। 
তিনি তাহার এক বন্ধুকে লিখিগ্নাছিলেন,--“আমি প্রকাশ্- 
রূপে ব্যক্ত করিয়াছিলাম যে, রিফরম্‌ বিল” পাশ না হইলে, 
আমি এ দ্বেশ ত্যাগ করিব।” যে দেশে স্তায়ের সম্মান 
নাই, সত্যের আদর নাই, সেই দেশ স্বাধীন হইলেও 
তাহা রামমোহন রায়ের নিকট কারাগার বলয়! মনে হইত। 
এই জন্য তিনি বাল্যকালে ভারতবর্ষ ত্যাগ করিয়াছিলেন, এবং 


৫৮ রামমোহন রায়। 


শেষজীবনে “রিফরম্‌ বিল” পাশ না হইলে, সেই মুহূর্তে 
ইংলগ্ ত্যাগ করিবেন বলিয়া, মংকল্প করিয়াছিলেন । 

তারতের ভবিষ্যৎ সম্বন্ধে রাজার আশা ও মত কি ছিল, 
তাহা জান! দরকার। যে ওপনিবেশিক শাসনংপ্রণালী লাভের 
জন্ত, ভারতবর্ষে নৰ উদ্যম দেখ! দিয়াছে, শ্রীযুক্ত দাদাভাই 
নৌরজী সেদিন যে স্বরাজের সঞ্জীবন-মন্ত্র ভারতবাসীর কর্ণে 
প্রদান করিয়াছেন, মহাত্বা রাজ! রামমোহন রায় প্রায় 
৭& বংসর পূর্বে তাহা পরিষ্কাররূপে ব্যক্ত করিয়! গরিয়াছেন। 
ইংরাজ-রাজত্বে পরিণামে ভারতের কি অবস্থা হইবে, সে 
সন্বদ্ধে রামমোহন বলিয়াছেন,_“কেনাডার সহিত ইংরাজের 
যেক্প রাজনৈতিক সম্বন্ধ, ভারতবর্ষের সহিত ইংলগ্ডের মেই- 
রূপ সম্বন্ধ নিবন্ধ হওয়৷ প্রার্থনীয়। এদেশ সভ্যত! ও জ্ঞানে 
উন্নত হইয়া, ইংলগ্ডের উপনিবেশ সকলের গ্ভায় ন্বাধীন 
অবস্থা গ্রাপ্ত হইবে ।” রাজার অন্তান্ত ভবিষ্যন্বাণীর সভার, এ 
বাণীও এক দিন সফল হইবে বলিয়া, আমর! বিশ্বাস করি; 
এবং ইতিমধ্যেই তাহার পূর্ব-লক্ষণ দেখ। যাইতেছে । 

সমাজ, ধর্ম, ভাষা, রাজনীতি এমন কোন বিষয় নাই, 
যাহার সংস্কার ও উন্নতির জন্ত রাজা আপনার শক্তি নিয়োগ 
করেন নাই। বর্তমান সময়ে ভারতবর্ষে যত প্রকার অনুষ্ঠান 
ও সংস্কারের চেষ্টা দেখিতেছি, রাঙা তাহাদের সকলেরই উৎস- 
স্বরূপ ছিলেন। কেবল কি তাই_তিনি একজন বহুভাষা- 

ভিন্ত মহাপগ্ডিত, শব ও সাহিত্য-শাস্ত্রবি অধ্যাপক, হুক্ম- 
ুদ্ধিম্পন্ন দার্শনিক, বিচক্ষণ রাজনীতি ও বিষয়-বুদ্ধিসম্পন্ 
ব্যক্তি ছিলেন। তাহার সর্তোমুখী গ্রতিভা, গভীর জান, 
স্বাধীনতা, তেন্রস্থিতা, সত্যান্থরাগ ও কার্যযশক্তি চিন্তা 
করিলে, বিশ্ময়সাগরে নিমগ্ন হইতে হয়। কি অসাধারণ 
শক্িসন্পন করিয়াই, বিধাতা তাহাকে এই শক্তিহীন দেশে 
প্রেরণ করিয়াছিলেন! তাহার স্তায় অলোকসামান্ত ব্যক্তি 
ভূমওরে আর দেখিতে পাওয়া যায় না। 


দ্বাদশ পরিচ্ছেদে। 
বিদেশ যাত্রা। 


ভবিষ্য ভারতের সর্ধব বিষয়ে গখণ্রদর্শক করিয়া, বিধাতা! 
ধাহাকে স্থ্টি করিয়াছিলেন, তিনি বিলাত-াত্রা৷ সম্বদ্ধেও 
শিক্ষিত সমাজের অগ্রণী হইলেন। এদেশের কার্য্য যখন শেষ 
হইল, তখন বিধাতা তাহাকে জীবনের শেষ কার্ধয সম্পয় 
করাইবার জন্ত, ইউরোপে প্রেরণ করিলেন। কুরধ্য যেমন 
পর্বাকাশে উদিত হইয়া, পশ্চিমাকাশে অন্তমিত হয়, তেমনই 
ভারতন্র্ধা রামমোহনও পূর্বদেশে উদিত হইয়া, পাশ্চাত্য- 
দেশে অস্তগমন করিলেন ! * 

অনেক দিন হইতে রামমোহন রায়ের বিলাত গমনের 
ইচ্ছা ছিল। তিনি স্বরচিত জীবন চরিতে এ মন্বন্ধে বলিয়া- 

/-৭এই সময়ে ইউরোপ দেখিতে আমার বলবতী ইচ্ছা 
জন্মিল। তত্রত্য আচারব্যবহার, ধর্ম ও রাজনৈতিক অবস্থা 
সম্বন্ধে অধিকতর জ্ঞানলাভ করিবার অন্ত, শ্বচক্ষে নকল 
দেখিতে বাঁদনা করিলাম। যাহা হউক, যে পর্য্যন্ত আমার 
মতাবলদ্বী বন্ধুগণের দলবল বৃদ্ধি না হয়, সে পর্য্যন্ত আমার 
অভিপ্রায় কার্যো পরিণত করিতে ক্ষান্ত থাকিলাম।” 
এখন তিনি তাহার আয়োজনে প্রবৃত্ব হইলেন। এই সংবাদ 

প্রচার হওয়ায়, চারিদিকে বিষম আন্দোলন ও কোলাহল 
আরম্ভ হইল। ইষ্টইগ্ডিয়া কোম্পানি নূতন সনন্দবাভ 
করিবেন; ইহাঁতে ভারতের ভাবী শাসন-প্রণালী বহকালের 
জন্য নির্ধারিত হইবে, এবং সতীদাহ সম্বন্ধে প্রিভি-কাউদ্দিলে 
আপীল হইবে বলিয়া, তিনি ১৮৩০ খৃষ্টাবের নবেম্বর মাসে 
ইংলগ্ডে যাত্রা করেন। ইষ্ইত্ডিয়৷ কোম্পানি দিল্লীর বাদ- 
সাহের কয়েকটা অধিকার হরণ করিয়াছিলেন; ইহার বিরুদ্ধে 
আন্দোলন করিবার ভারও তীহার প্রতি অপিত হয়। দিলীর 
বাদসাহ তাহাকে সনন্দদ্বারা “রাজা” উপাধি প্রদান করেন। 
আত্মীয়-স্বজন ও অন্যান্য লোক তাহার বিলাত গমনে বাধ। 
প্রদান করিতে লাগিলেন। ধিনি জীবনের ব্রত উদ্যাপন 
করিতে যাইয়া, কোন বাধাকেই বাধা বলিয়া মনে করেন 
নাই, যিনি শত শত বাধা বিদ্রের মধ্য দিয়া, আপনার 
সাধনাকে সিদ্ধির গৌরবময় লক্ষ্যের দিকে লইয়া গিয়াছেন, 
সেই পুরুষ-সিংহের গতিরোধ করে, কাহার সাধ্য? বাধা- 
প্রাপ্ত হইলে, তাহার উৎসাহ ও হৃদয়ের বল শতগুণ বৃদ্ধি 
পাইত। সংগ্রামেই তাহার আনন্দ ছিল, বিশ্রাম ও 
সংগ্রামহীনত তাহার নিকট মৃত্যুর লক্ষণ বলিয়া মনে 
হইত। তিনি অগ্রিমন্ত্রে দীক্ষিত ছিলেন । সেই জন্ত বিলাত- 
যাত্রার কোন বাধাই গ্রাহ্‌ করিলেন না। সম্পত্ভি-ঢ্যুতির ভয়ে 
তিনি সংকল্পচ্যুত হইলেন না। আত্মীয় হ্বজনের অশ্রজল তাহার 

গন্তব্য পথ ছুর্গম করিতে পারিল না। রাজা রামমোহন রায় 
১৮৩ খৃ্াবের ১৫ই নবেম্বর তারিখে মৌমবার দিবসে পালিত 
পু রাজারাম, রামরদ্ক মুখোপাধ্যায় ও রামহরি দাদকে সঙ্গে 
লইয়া, "আযান্বিয়ান” নামক জাহাজে আরোহণ করিলেন। 
এইরূপ কথিত আছে, তিনি ছুগ্ধের জন্য সঙ্গে একটা গাভী 
লইয়া! গ্রিয়াছিলেন। ১৮৩১ খুষ্টাঝের ৮ই এপ্রিল তারিখে তিনি 
লিভারপুল নগরে উপস্থিত হইলেন। জনৈক ভদ্র ইংরাজ 
তাহার বাটাতে থাকিবার জন্ত তাহাকে নিমন্ত্রণ করিলেন, কিন্ত 
রাজ হ্বাধীনভাবে থাকিতে পারিবেন মনে করিয়া, এক হোটেলে 
আশ্রয় গ্রহণ করিলেন। এই স্থানে প্রসিদ্ধ উইলিয়ম রস্কোর 
সহিত রাজার সাক্ষাৎ ও আলাপ হয়। রক্কে| পূর্বে রামমোহন 
রায়ের গুণগ্রামে আক হইয়াছিলেন, এবং আপনার রচিত 
পুস্তকাবলী রাজার .জন্ত ভারতবর্ষে পাঠাইয়! দিগ্লাছিলেন। 
সেই পুস্তক ভারতে পৌছিবার পূর্বেই রাজা বিলাত্্াত্া 
করেন। এই স্থানেই রাঙজার সহিত স্থুপ্রসিদ্ধ হৃত্তত্ববিৎ 
পণ্ডিত স্পরজিমের আলাপ ও বন্ধুত্ব হয়। লিভারপুলের 
এমেওয়” তাহাকে একটী ভোজে নিমন্ত্রণ করিয়াছিলেন; 
তিনি সে অনুরোধ রক্ষা করিতে পারেন নাই। এই সময়ে 
মহানভায় ত্বরাগ “রিফরম্‌ বিল” লইয়া বাদানুবাদ হইবার 
কথা ছিল। সেই জন্য রাজ। শীঘ্র লণ্ডনে যাত্র! করিলেন। পথে 
ষ্যাঞ্চেষ্টারে অবতীর্ণ হইলেন। কুলিগ্ণ ভারতের “রাজাকে 


দ্বাদশ পরিচ্ছেদ । ৬৩ 


দেখিবার ভরন্ত সমবেত হইল। তিনি অনেকের সহিত করমর্দন 
করিলেন। তিনি লগ্ডনেও এক হোটেলে গিয়া উঠিলেন। সেই 
দিন বেলা ১১টা হইতে অপরাহ্ণ ৪টা পর্যন্ত দলে দলে বড় 
লোকেরা আসিয়া, রামমোহন রায়ের সহিত পরিচিত হইতে 
লাঙ্গিলেন। ধিনি আলাপ করিলেন, তিনিই রাজার মধুর 
চরিত্র ও ভর ব্যবহারে মুগ্ধ হইলেন। এই স্থানে স্বপ্রলিদ্ধ 
বেস্থাম সাহেবের সহিত তাহার আলাপ ও বন্ধুত্ব হয়। 
ইংলগেশ্বরের অভিষেকের সময়ে বিদেশীয় দূতগণের সহিত 
তাহার আসন নির্দিষ্ট হইয়াছিল। একটা প্রকান্ত ভোজে 
ইংলগডেশ্বর রামমোহন রায়কে নিমন্ত্রণ করিয়াছিলেন। বোর্ড 
অব্‌ কণ্ট্োলের সভাপতি হুবহাউস সাহেবও ৬ই জুলাই 
তারিথে তাহার সম্মানের জন্ত, ইষ্ট-ইত্ডিয়া কোম্পানির নামে 
একটী ভোজ দিয়াছিলেন। . 

মহাত্ম! ডেভিড হেয়ার, রাজার একঙন পরম বন্ধু ছিলেন। 
হেয়ারের ভ্রাতার! লণ্ডনে বান করিতেন। তাহাদের বিশেষ 
অনুরোধ, তিনি তহান্ের বাড়ীতে যাইয়! বান করেন। 
রাঙ্গ। যখন ফ্রাব্ে গিয়াছিলেন, তখন হেয়ায় সাহেবের এক 
ভ্রাতা তাহার সঙ্গী হইয়াছিলেন। লগওনের একেশবরবাদিগণ 
রাজা রামমোহন রায়ের সম্মানার্থ এক প্রকাশ সত আহ্বান 
করেন। সেই সভায় স্থবিখ্যাত স্তর 'জন বাউর্িং বলিয়া- 
ছিলেন,--“বদি প্লেটো বা সক্রেটিস, মিল্টন বা নিউটন হঠাৎ 

আসিয়া উপস্থিত হন, তাহা হইলে যেরূপ মনের ভাব হওয়া 
সম্ভব, তম্ুরূপ ভাবে অভিভূত হইয়া, আমি রাজ! রামমোহন 
রায়ের অতার্থনার জন্য হস্ত প্রসারণ করিয়াছি।” আরও 
অনেকে রাজার মহিম| বর্ণন করিয়া, বক্তৃতা! প্রদান করেন। 
পরে রাজা আপনার বক্তব্য প্রকাশ করেন। লগ্ন বাসকালে 
সামাবাদের প্রবর্তক রবার্ট ওয়েনের সহিত রাজার ঘোরতর 
তর্ক হয়। ওয়েন পরাস্ত, হইয়া, রাগিয়া' উঠিয়াছিলেন, কিন্ত 
রাজার স্বাভাবিক ভাবের কোনই বাতিক্রম হয় নাই। এই 
সময়ে রাজ! ভারতবর্ষের অবস্থা ও শাসন-সন্বন্ধে পার্লেমেন্টের 
কমিটার নিকট সাক্ষ্য প্রদ্দান করেন। তিনি স্বদেশের বল্যা- 
পার্থ ইংলগ্ডে কয়েকখানা পুস্তকও প্রকাশ করিয়াছিলেন । 
১৮৩২ ধৃষ্টাবে শরৎকালে রাজা ফরাসী দেশে গমন করেন। 
ফরাসীগণও তাহাকে সাদরে গ্রহণ করিলেন । সম্রাট লুই ফিলিপ্‌ 
অত্যন্ত সম্মানের সহিত তাহাকে অভ্যর্থনা করেন এবং তাহার 
সহিত একত্র ভোজন করেন। তত্রত্য কোন বিখ্যাত সভায়, 
তিনি মাননীয় সভা মনোনীত হন। এই স্থানে বিখ্যাত 
কবি টমাস্‌ মুরের সহিত তাঁহার আলাপ হয় এবং তাহারা 
একত্র আহার করেন। ফরাসীদেশে বাসকালে রাঁমমোহন 
রানী ভাষায় বুৎপত্িলাভের চেষ্টা করেন। * ১৮৩৩ 
ৃষ্টাবে রাজা আবার ইংলণ্ডে আগমন করেন, এবং হেয়ার 
সাহেবের ভ্রীতাদের গৃহে অতিথি হন। রাজার সুহদ্‌- 

ভাবে মকলেই আক্কষ্ট হইলেন। তাহার চরিত্রের মাধুর্য সক- 
লেরই হদয়ের শ্রদ্ধা ও ভালবাস! আকর্ষণ করিল। কুমারী 
লুসি একিন স্থপ্রসিদ্ধ ডাক্তার চেনিংকে যে পত্র লেখেন, 
তাহাতে রাজ্জার মন্বন্ধে বলিয়াছেন__“সকলেই রাজ! রাম 
মোহন রায়কে একজন অসাধারণ ব্যক্তি বলিয়৷ মনে করিতে- 
ছেন। প্রতৃত ক্ষমত! ও প্রতিভার সহিত তাহার বিনয় ও 
সরলত! সকলের হ্বয়কে জয় করিতেছে। ইংরাজী ভাষার 
উপর তাহার বিশেষ অধিকার এবং ইউরোপের রাজনৈতিক 
অবস্থ! মন্বন্ধে তিনি বিলক্ষণ অভিজ্ঞ। তিনি স্বাধীনতা ও উন্ন- 
তির একান্ত পক্ষপাতী । রাজাকে দেখিয়৷ অবধি আমার মনের 
ভাব অধিকতর উদার ও সার্বভৌমিক' হইয়াছে।” 

রাজ! রামমোহন রায়ের গ্রতি বিলাতের লোক সকল এতই 
আৰষ্ট হইয়াছিলেন যে, রেভারেওড ডেভিমনন্‌ সাহেব তাঁহার 
পরিবারস্থ একটা বালকের নাম “রামমোহন রায়” রাখিলেন। 
এই বালকটাকে রাজ! অত্যন্ত ভালবািতেন। তিনি এমন 
বিনয়, প্রতিভ৷ ও তদ্রতার সহিত বিপক্ষের সহিত বাদাম্থবাদ 
করিতেন যে, প্রতিপক্ষ তাহাতে বিন্দুমাত্র কুঞ্জ হইতেন না। 
গ্রতিবাদের সময়ে তিনি বিপক্ষের মতের উপর সমধিক শ্রদ্ধা 
প্রদর্শন করিতেন। তাহার প্রথর বুদ্ধি বিপক্ষের মতকে খওঁ 
বিখণ্ড করিত, কিন্তু সেই সঙ্গে তাহার বিনয় ও ভদ্রতা 
বিপক্ষের হৃদয়কে জয় করিত। তিনি একদিকে বজ্র হইতেও 

কঠিন, আবার অন্যদিকে কুন্ুম হইতেও কোমল ছিলেন। 
অসত্য ও অন্তায়ের বিরুদ্ধে যখন দণ্ডায়মান হইতেন, তখন 
তাহার গর্জন ও হঙ্কারে স্বর্গ মর্তা বিচলিত হইত। আবার 
ভদ্রতা ও শিষ্টতায় তিনি লোকের নিকট মৃহ্ভাৰ ধারণ করি- 
তেন। স্্রীলোকদিগকে তিনি আজীবন শ্রদ্ধা করিতেন। 
মহিলাগণ তাহার সমীপন্থ হইলে, তিনি সসন্্মে দণ্ডায়মান 
হইতেস। মিসেস্‌ ডেভিসন্‌ এসন্বন্ধে লিখিয়াছেন,__নিশ্চয়ই 
এমন বিনয়ী মানুষ আর নাই। তিনি এরূপ সসম্ত্রমে আমার 
সহিত বাবহার করিতেন, যে তাহাতে আমি লজ্জিত হইতাম। 
আমি বদি দেশের মহারাণী হইতাম, তাহা হইলেও কেহ 
আমাকে এত অধিক সন্মান প্রদর্শন করিতে পারিত না।” 
প্রত্যেকের সহিত তিনি এইরূপ ব্যবহার করিতেন। 

১৮৩৩ খুষ্টাবের দেগেম্বর মানে রাজ! বৃষ্টলে গমন করিয়া, 
্টেপল্টন্‌ গ্রোভ্‌” নামক একটা সুন্দর ভবনে কুমারী কিডেল্‌ 
ও কুমারী কাসেলের অতিথিরূপে বাস কলপেন। হেয়ার 
সাহেবের ভগ্রী বাজার সহিত লঙ্ডন হইতে ব্রিষ্লে আসিয়া 
ছিলেন। প্রী় প্রতিদিন ডাক্তার কার্পেন্টারের সহিত নান! 
বিষয়ে তাহার আলাপ হইত। তাহার ব্যবহার এমনই মনোরম 
ও আননপ্রদ ছিল যে, বৃষ্টলের অনেক বড় বড় লোক তাহাকে 
অত্যন্ত শ্রদ্ধা ভক্তি করিতেন। তিনি সম্রদায় নির্বিশেষে 
মকল খুষ্টায় মপ্ররদায়ের উপাদনাতেই যোগদান করিতেন । 
তিনি এ সম্বন্ধে কোন সাশ্্রদায়িক ভাবে আবদ্ধ ছিলেন না। 
ৃষ্টলে কুমার কার্পেন্টারের সহিত রাজার বন্ধুত্ব জম্মে। তাহার 
সংসর্গের প্রভাবেই কুমারী কার্পেন্টার ভারতবর্ষের কল্যাণের 
জন্য তাহার শরীর, মন ও অর্থ সবই নিয়োগ করিয়াছিলেন। 

১১ই সেগেম্বর তারিথে বৃষ্টনবাসী অনেক স্থুশিক্ষিত ব্যাক্তি, 
নিমন্ত্রিত হইয়া, রাজার নিকট আগমন করেন। উপস্থিত 
পণ্ডিতগণ ভারতের ধর্ম, সমাঙ্জ ও রাজনীতি ঘটিত অনেক 
প্রশ্ন করেন। রাজ! রামমোহন রায় ক্রমাগত তিন ঘণ্টা কাল 

দণ্ডায়মান থাকিয়া, তাহার উত্তর প্রদান করিলেন। রাজার 
পাণ্ডিত্য, 'অদাধারণ তর্কশক্তি ও সহিষুতা দেখিয়া, উপস্থিত 
প্ডিতমগুলী অবাক্‌ হইস্াঁ গিয়াছিলেন। কে জানিত, ইহাই 
রাজার জীবন-নাটকের শেষ অঙ্কের অভিনয় ! 

এই অতিরিক্ত পরিশ্রম ও উৎসাহে তিনি অবসন্ন হইয়া 
পড়িলেন। ১৭ই মেপ্টেম্বর তাহার অবসন্ন ভাব দেখিয়া, 
বন্ধুগণ তাহাকে বিশ্রাম করিতে পরামর্শ দেন, কিন্তু তিনি যে 
অনন্ত বিশ্রামের জন্ত প্রস্তুত হইতেছিলেন, ,তখনও কেহই 
তাহা বুঝিতে পারেন নাই। মেদ্দিনও বন্ধুগণের সহিত ধর্মালাপ 
করেন। রাজা ১৯শে তারিখে জরে শয্যাগত হন। ক্রমে 
তাহা বিকারে পরিণত হয়। প্রধান প্রধান চিকিৎসক যত্বের 
সহিভ চিকিৎসা! করিতে লাগিলেন। কুমারী হেয়ার দিবা- 
রাত্রি রাজার সেবা করিতে লাগ্রিলেন। 

২৩শে তারিথে বিখ্যাত ডাক্তার ক্যারিককে আনয়ন কর! 
হইল। তিনি পরীক্ষা করিয়া দেখিলেন, রাজার মন্তিষই অধিক 
বিকল হইয়াছে। মন্তকে জৌক বসান হইল। ২৪শে 
তারিখে রাজ। বেশ শান্তভাবে নিদ্রা গেলেন; কিন্তু নিদ্রিতা- 
স্থান চক্ষু খোলা ছিল। ২৬শে তাহার ধনুষ্টঙ্কার হইতে 
লাগিল ও মুখ বাকিয়া যাইতে লাগির।. চুল কাটিয়া মাথায় 
শীত জল দেওয়। হইল। বাম বাহু ও পদ অবশ বোধ হইল। 
কি ঘটিবে মনে করিয়া, সকলে ভীত হুইলেন। অবিশ্রাত্ত সেব| 

ও চিকিৎসা! চলিতে লাগিল। তিনি যে সে যাত্রা রক্ষা পাই- 
বেন না, তাহা বেশ বুঝিতে পারিয়াছিলেন. এবং বন্ধুদিগকেও 
সে কথ! বলিয়াছিলেন। অন্তিম. সময়ে তাহাকে সর্বদাই 
উপাসনার ভাবে বিভোর দেখা যাইত। 
২৭শে সেপ্টেম্বর । অন্ত নুধাধবলিত রজনী। চতু্দিক্‌ 
নিস্তব্ধ । কুমারী হেয়ার হতাশ ও শোক-বিহ্বল হইর়। পড়িয়া- 
ছিলেন। তিনি বালিকার ন্যায় রোদন করিতে লাগিলেন। 
রাত্রি দেড় ঘটকার সময়ে রাজার উর্ধশ্বান আরম্ভ হইল । তাহার 
বন্ধুগণ ব্যাকুল প্রাণে তাহার দিকে তাকাইয়! রহিলেন। 
মৃত্যুর করালচ্ছায়া রাজার চিরপ্রদুল্ন মুখমণ্ডল আচ্ছন্ন করিল | 
২টা ২৫ মিনিটের সময়ে ধীরে ধীরে মৃত্যু আসিয়া, রাজার 
শেষ নিঃশ্বাসের সহিত, তাহার আত্মাকে দেহপিঞ্জর হইতে 
মুক্ত করিয়! লইয়। গেল! সেই পবিত্র মুখে এক অপূর্ব শাস্তি 
ও গান্তীধ্য বিরাজ করিতেছিল। জীবনের মহাত্রত উদ্যাপন 
করিয়া, পুরুধ-সিংহ অনন্ত নিদ্রায় নিদ্রিত হইলেন ! 
রাজার ইচ্ছান্ুসারে “ষ্টেপল্টন গ্রোভের” মিকটবর্তী, এক 
নির্জন বৃক্ষ-বাটিকায় ১৮ই অক্টোবর শুক্রবার তাহার বেহ 
সমাধিস্থ কর। হইল। পরে শ্রীযুক্ত ঘ্বারকানাথ ঠাকুর মহাশয়, 
উক্ত স্থান হইতে শব “আরনোদ্‌ ভেল” নাঁমক স্থানে 
আনয়ন করেন এবং তাহার উপর একটা সুন্দর সমাধি-মন্দির 
নির্মীণ করাইয়। দেন। 

: পূর্ণ আদর্শ 


মানবে শারীরিক, মানসিক ও আধ্যাত্মিক যত প্রকার 
বৃত্তি আছে, ইহাদের সামঞগ্রসীভূত উন্নতিই পূর্ণ মানবন্ধ। 
মানুষের অঙ্গ গ্রত্যঙ্গের কোন অংশ যদি অতিরিক্ত বৃদ্ধি পায়, 
এবং অপরাপর অংশ তাহার সহিত সামগ্রস্ত রক্ষা! করিতে ন 
পারে, তাহা হইলে সেই দেহকে কখন আমরা সর্বাজস্ন্দর ও 
পূর্ণ বলিতে পারি না। দেহের সন্ধে যেমন, মনুষ্যত্ব 
সম্বদ্ধেও তেমনই। বিধাতা মানবকে যতগুলি বৃতি প্রদান 
করিয়াছেন, চর্চা্ধার! সবগুলিরই উৎকর্ষ সাধন করা কর্তব্য । 
কোন বৃত্তির অত্যধিক চর্চা, অপরগুলির'চর্চাভাবে অবনতি-- 
ইহাকে কখনও প্রন্কৃত উন্নতি বলা যায় না । কর্মে, জানে, 
ও ভাবে মানুষকে উন্নতি লাত করিতে হইবে। পূর্ণতার এই 
আদর্শ জগতে ক্রমশঃ পরিশ্দুট হইয়া উঠিতেছে। সুরীসিদ্ধ 
বঙ্কিমচন্দ্র চট্টোপাধ্যায় মহাশয়ও জীবনের শেষভাগে প্কৃষ- 
চরিত্র প্রভৃতিতে এই পু্ণতার আদর্শই অস্কিত করিয়া গিয়া" 
ছেন। . মহাত্মা রাজ! রামমোহন রায় জগতকে এই পূর্ণ 
আদর্শ প্রদান করিবার জন্য বিধাতা কর্তৃক প্রেরিত হইয়া- 
ছিলেন, এবং তানুরূপ শারীরিক, মানদিক ও আধ্যাত্মিক 

শক্তিসামধ্যও লাভ করিয়াছিলেন। কি শরীর, কি মন, কি 
আত্মা, যে দিক্‌ দিয়াই চিন্তা করি না কেন, সেই দিকেই 
রাজার মহীয়সী শক্তির পরিচয় পাইয়! অবাক্‌ হই। তাহার 
আজাম্ুলদ্বিত বাহুযুগল , বীরবপু, উজ্জল চক্ষুদ্ব়, নুবৃহৎ 
মন্তক-_মকলই তাহার মহাপুরুবত্ব ঘোষণা করিতেছে। 
্বত্তব্বিৎ পণ্ডিত ম্পারজিম তাঁহার মস্তকের গঠন দেখিয়া, 
তাহাকে একজন অগাধারণ ব্যক্তি বলিয়া স্থির করিয়াছিলেন 
তীহার শরীরে প্রভৃত বল ছিল। তিনি সমস্ত দিনে বার সের 
দুগ্ধ গান করিতেন এবং পঞ্চাশটা! আম না হইলে তাহার 
জলযোগ হইত ন1। 

আকারদদৃশপ্রন্ত রামমোহন রায়ের যেমন উন্নত ও 
বীরত্ববাঞ্ক কলেবর ছিল, সেইরূপ মানসিক শক্তিও অসা- 
ধারণ ছিল। তীহার পাণ্ডিত্য ও প্রতিভা দর্শন করিয়া, 
ইংলণ্ডর স্থধীমমাজ তাহাকে সক্রেটিস্‌ ও নিউটনের সহিত 
তুলন। করিয়াছিলেন। তিনি যখন হিনদুশাস্ত্রের সাহায্যে 
্রাঙ্মণ পর্ডিত, এবং খৃষ্টীয় শাস্ত্রের সাহায্যে মিশনরীদিগের 
সহিত তর্কযুদ্ধে প্রবৃত্ত হইয়াছিলেন, তখন উভয় সমাজে 
হুলস্থুল পড়িয়া গিয়াছিল। তাঁহার অগাধ,পাপ্তিত্য, অপূর্ব 
বিচারকৌশল, অসাধারণ উপস্থিতবৃদ্ধি দেখিয়া, বিপক্ষগণ 
বিশ্মিত ও স্তস্ভিত হইয়! গ্রিয়াছিলেন। মুসলমানগণ তাঁহাকে 
জবরদস্ত মৌলবী বলিয়া অভিহিত করিতেন। কি রাজবিধি, 

কি সাংসারিক-বাপার, কি দর্শন প্রভৃতি শান্ত্র-_-সকল বিষয়েই 
রাজ। অনাধারণ শক্তি ধারণ করিতেন। একাধারে এত শক্তি, 
এত গুণ, জগতে বড় দেখিতে পাওয়| যায় না। জগতের কোন, 
মহাপুরুষই এত বিভিন্ন বিষয়ের সংস্কার ও উন্নতি-সাধন করিয়া 
যান নাই। 

' যেমন তাহার শরীর মন, তেমনই তাহার আত্মাও 
বলিষ্ঠ ও দ্রটিষ্ঠ ছিল। তীহার ত্রতউদ্যাপন অধ্যায়ে, আমরা 
তাহার আধ্যাত্মিক শক্তির যথেষ্ট পরিচয় পাইয়াছি। অনেক 
সময়ে তিনি উপাসনার ভাবে বিভোর থাকিতেন। সমান- 
মন্দিরে যখন বিষ্ণু গান করিতেন, তখন রাজ! প্রেমভরে 
আনন্দাশ্রপাত করিতেন। তিনি স্নানকালে পূর্ণ জলাশয়ে 
অবগাহন করিয়া, হাফেজের কবিতাদি আবৃত্বি করিতেন; 
ইহা তাহার এক প্রকার উপাসনা ছিল। যখন তিনি তাহার 
বিশ্বনীন ধর্শের ব্যাখ্যা করিতেন, ভাঁবাবেশে তাহার 
গণ্স্থল অশ্রসিক্ত হইত। তাহার হৃদয়ের অভ্যন্তরে গতীর 
জলধি উদ্বেলিত হইরা উঠিত! তিনি ইংলগ্ডে অবস্থিতি 
কালে কখন কখন চগ্ষু মুদ্রিত করিতেন। লোকে কারণ 
জিজ্ঞামা করিলে বলিতেন-_-“মান্ষের মন .হূর্বল, সর্বদা 
ঈশ্বরকে শ্মরণ করা কর্তব্য?” পবিত্রতার প্রতি কি স্থৃতীক্ষ 
দৃষ্টি! রামমোহন রায় হিরগয-কোবস্থিত নিল ব্রহ্গকে 
গ্রীতি করিয়া_-ঠাহার আদেশ পাঁলন করিয়া, কৃতরুতার্থ 

হইতেন। যখন তাহাকে উৎসাহ দিবার কেহই ছিলেন না, 
যখন চারিদিকে শক্রুকুল তাঁহাকে বিপন্ন ও উপজ্রত করিয়া 
তুবিয়াছিল, খন তিনি মাতা ও আত্মীয়-স্বজনের স্নেহ-ক্রোড় 
হইতে বিতাড়িত হইয়াছিলেন, তখন তিনি কাহার মুখের 
দিকে তাকাইয়া, অগ্লানবদনে ও অবিৃত-চিত্তে এমব সঙ্থ 
করিয়াছিলেন? চিরপ্রসন্ন ভগবানই তাহার প্রাণে আশা, বল 
ও আনন্দ প্রেরণ করিয়াছিলেন। রাঙা সেই জীবনাশ্রয়ের 
নিকট বললাভ করিয়াই অযুত হস্তীর বলে, অঙ্ত্োর ছূর্গ 
আক্রমণ ও বিধ্বস্ত করিয়াছিলেন। তাহার রচিত সঙ্গীতগুলি 
তাহার হৃদয়ের প্রচ্ছন্ন বৈরাগ্য ও ই উনদুক্ত করিয়া 
দিয়াছে। * 
উপসংহারে রাজার _স্দ্ে সবগা় অক্ষয়কুমার দত্ত .যে 
অক্ষয্বাণী ঘোষণা করিয়া গিয়াছেন, “ভারতবর্ষীয় উপাসক- 
স্রদায়' হইতে আমর! তাহার কিছু উদ্ধত করিতেছি )-- 
প্ধন্ত রামমোহন রায়! সেই সময়ে তোমার সতেজ বুদ্ধি- 
জ্যোতি; ঘোরতর অজ্রানরূপ নিবিড় জলদ-রাশি বিদীর্ণ করিয়া, 
এত দুর বিকীর্ণ হইয়াছিল এবং তৎসহকারে তোমার স্থবিমল 
দ্চ্ছচিত্ত যে নিজ দেশে ও নিজ সময়ে প্রচলিত সকল প্রকার 
কুঙংস্কার নির্বাচন করিয়া! পরিত্যাগ করিয়াছিল, ইহা! সামান্য 
আশ্্য্য ও লামান্ত সাধুবাদের বিষয্ধ নয়। তখন তোমার 
জ্ঞান ও ধর্দোৎসাহে উৎদাহিত হাদয় জঙ্গলময়-পক্কিল-ভুমি- 

পরিবেষ্টিত একটা অগ্নিময় আগ্নেয়গিরি ছিল) তাহা হইতে 
পুণাপবিত্র গ্চর জানা, সতেজে উৎক্ষিতত হইয়া, চতুর্দিকে 
বিক্ষিপ্ত হইতে থাকিত। তুমি বিজ্ঞানের অনুকূল পক্ষে যে 
সুগভীর রণবাস্য বাদন করিয়৷ গিয়াছ, তাহাতে বেন এখনও 
আমাদের কর্ণকুহুর ধ্বনিত করিতেছে। সেই ত্ত্যুন্নত গম্ভীর 
ইর্য'ধবনি অগ্যাপি বার বার প্রতিধ্বনিত হইয়া, এই অযোগ্য 
দেশেও গয়-নাধন করিয়া আমিতেছে। তুমি খদেশ ও বিদেশ- 
ব্যাপী ত্রম ও কুসংস্কার সংহার উদ্দেশে আততাকি-শ্বরূপে, 
রণ-ছুর্্দ বীরপুরুষের পরাক্রম প্রকাশ করিয়াছ, এবং 
বিচার-যুদ্ধে সকল বিপক্ষ পরাস্ত করিয়া, নিঃসংশয়ে সম্যক- 
রূপে জয়ী হইয়াছ। তোমার উপাধি রাজা। জড়ময় তৃমি- 
খণ্ড তোমার রাজ্য নয়। তুমি একটা স্ুবিদ্তার মনোরাজ্য 
অধিকার করিয়াছ। তোমার সমকালীন ও বিশেষতঃ 
উত্তরকালীন নুমার্জিত-বৃদ্ধি শিক্ষিত-সম্প্র্দায় তোমাকে 
রাজ-মুকুট প্রদান করিয়া তোমার জয়ধ্বনি করিয়। আসি- 
তেছে। বাহার! আবহমানকাল হিন্দুজাতির মনোরাজ্ো, 
নির্বিবাদে রাজত্ব করিয়া! আসিয়াছেন, তুমি তাহাদিগকে পরা" 
জয় করিয়াছ। অতএব তুমি রাজার রাজা। তোমার জয়- 
পতাকা তীহাদেরই শ্বাধিকার মধ্যে সেই যে উত্তোলিত 
হইন়্াছে, আর পতিত হইল না) নিয়ত একভাবেই উজ্জীরমান্‌ 
রহিয়াছে। পূর্বে যে ভারতবর্ষয়ের৷ তোমাকে পরম শক্ত 

বলিয়া! জানিতেন, তর্দীয় সম্তানেরা, অনেকেই এখন তোমাকে 
পরম বন্ধু বলিয়া বিশ্বাস করিতেছেন, তাহার সন্দেহ নাই। 
কেবল ভারতবর্ষী়দের বন্ধু কেন, তুমি জগতের বন্ধু! 
“একদিকে জ্ঞান ও ধর্মত্ষণে ভূষিত কন্লিয়৷ জন্মভূমিকে 
উজ্জল করিবার যত্ব করিয়াছ, অপর দিকে সম্কটময় 
সুগভীর সমুদ্র সমূহ উত্তরণ পূর্বক ব্রিটিস রাজের রাজ- 
ধানীতে উপস্থিত হইয়া, নান! বিষয়ে রাজশাসন-প্রণালীর 
ংশোধন ও গুভ-সাধনার্থ প্রাণপণে চেষ্টা পাইয়াছ। সে 
সময়ের পক্ষে একি কাণ্ড! কি ব্যাপার ! ম্বাভাবিক শক্তির 
এতই মিম] ! তুমি ইংলণ্ডে গিয়া মধিষ্ঠান করিলে, তথাকার 
সপপ্ডিত সাধু লোকে তোমার অসাধারণ গুণ-গ্রাম দর্শনে 
বিশ্বয়াপর হইয়া যায়। তোমার সাক্ষাৎকার লাভ করিয়া, 
একবার তথাকার কোন সঙ্জন-সমাজে চমৎকার-সংবলিত 
এরূপ একটা অপূর্ব্ব ভাবের আবির্ভাব হয়, যেন নাঙ্ষাৎ 
প্লেটো, সক্রেটিস বা নিউটন ধরণী-মগুলে পুনরায় উপস্থিত 
হইলেন! তুমি আপন সময়ের অতীত বস্ত। কেবল.সময়েরই 
কেন? আপন দেশেরও অতীত। ভারতবর্ষ তোমার যোগা 
নিবাম নয়। এক ব্যক্তি বলিয়া! গিয়াছেন- এরূপ দেশে 
এরূপ লোকের জন্মগ্রহথ অবনীমগ্লে আর কখনও 
ঘটিয়াছিল, বোধ হয় না!” 

মহাপুরুষেরা সমস্ত মানবজাতির গৌরবের ও আদর্শের স্থল 
বটেন, কিন্তু তাহারা জাতিবিশেষের বিশেষ গৌরবের স্থল, 
তাহার আর সনেহ নাই। গৌরবের স্থল বলিলে ষে 
কেবলমাত্র সামান্ত অহঙ্কারের হল বুঝার, তাহ নহে, 
গৌরবের স্থল বলিলে শিক্ষার স্কুল, বললাভের স্থৃল বুঝায়। 
মহাপুরুষদিগের মহৎকা্ধ্যদকল দেখিয়া কেবলমাত্র মন্ত্র 
মিশ্রিত বিশ্বয্ের উদ্রেক হইলেই যথেষ্ট ফলল্লাভ হয় না 
তাহাদিগকে বতই “আমার+ মনে করিয়া তাহাদের প্রতি যতই 
প্রেমের উদ্রেক হয়, ততই তাহাদের কথা, তাহাদের কা, 
তাহাদের চরিত্র আমাদের নিকট জীবন্ত হইয়া উঠে। 
ধাহাদিগকে লইয়া! আমরা! গৌরব করি, তাহাদিগকে শুদ্ধ- 
মাত্র যে আমরা ভক্তি করি, তাহা! নহে, তাহাদিগকে 
“আমার বলিয়া মনে করি। এই জন্য তাহাদের মহতের 
আলোক বিশেষদ্ূপে আমাদেরই উপরে আসিয়া গড়ে, 


* ১২৯১ সালের ৫ই মাঘ, গিটি কলেঞ্জ গৃহে, রাজ! রামমোহন রায়ের ' 
ম্মরণার্ঘ সভায়, ্ীযক্ত রবীন্্রনাথ ঠাকুর কর্তৃক এই প্রবন্ধটা পঠিত হয়। 

বিশেষন্ধপে আমাদেরই মুখ উজ্জ্বল করে। শি যেমন 
সহত্র বলবান্‌ ব্যক্তিকে ফেলিয়! বিপদের সময় পিতার কোলে 
আশ্রয় লইতে যায়, তেমনি আমরা দেশের দুর্গতির দিনে 
আর সকলকে ফেলিয়া! আমাদের ন্বদেশীয় মহাপুক্ষদ্দিগের 
অটল আশ্রয় অবলম্বন করিবার জন্য ব্যাকুল হই। তখন 
আমাদের নিরাশহদয়ে তাহারা যেমন বলবিধান করিতে 
পারেন, এমন আর কেহই নহে। ইংলগ্ডের দুর্গীতি কল্পনা 
করিয়! কবি ওয়ার্ড স্বার্থ পৃথিবীর আর সমস্ত মহাপুরুষকে 
ফেলিয়া কাতরম্বরে মিপ্টন্‌কেই ডাকিলেন, কহিলেন, 
“মিল্টন, আহা, তুমি যদি আজ বাচিয়। থাকিতে! তোমাকে 
ইংলগ্ডের বড়ই আবশ্যক হইয়াছে।” যে জাতির মধ্যে স্বদেশীয় 
মহাপুরুষ জন্মান নাই, সে জাতি কাহার সুখ্খ চাহিবে, 
তাহার কি ছুর্দশা ! কিন্ত যেজাতির মধ্যে মহাপুরুষ জন্ম- 
গ্রহণ করিয়াছেন, তথাপিও যে জাতি কল্পনার জড়তা, হৃদয়ের 
পক্ষাঘাত বশতঃ তাহার মহত্ব কোনমতে অস্তুভব করিতে পার্ট 
না, তাহার কি দূর্ভাগ্য। 


আমাদের কি ছুর্ভাগ্য! আমরা বঙ্গনমাঞ্জের বড় বড় যশো- 
বু্ধদর্দিগকে বালুকার সিংহাঁসনের উপর বসাইয় ছুইদিনের মত 
পুশপচনদন দিয়! মহবপূজার স্পৃহা! খেলাচ্ছলে চরিতার্থ করি- 
তেছি, বিদেশীয়দের অনুকরণে কথায় কথায় সভা ডাকিয়। টাদা 
তুলিয়া মহত্বপৃজার একটা ভাণ ও আড়ম্বর করিতেছি ! 


৭৮ রামমোহন রাস । 


বর্তমান বঙ্গনমাজের ভিত্তি স্থাপন করিয়াছেন, রামমোহন 
্বায়। আমরা সমস্ত বঙ্গবাসী তাহার সম্পত্তির উত্তরাধিকারী ? 
তাহার নির্মিত ভবনে বাদ করিতেছি । তিনি আমাদের জন্য 
যে কত করিয়াছেন, কত করিতে পারিয়াছেন, তাহা৷ ভাল 
করিয়া আলোচন! করিয়া দেখিলে, তাহার প্রতি প্রগা? ভি 
ও হ্বজাতির প্রতি বিশ্বাস জন্মিবে। আমাদিগকে যদি কেহ 
বাঙ্গালী বলিয়া অবহেল! করে, আমর! বলিব, রামমোহন রায় 
বাঙ্গালী ছিলেন। 

রামমোহন রায়ের চরিত্র আলোচনা করিবার একটি গুরুতর 
আবশ্তকতা আছে। আমাদের এখনকার কালে তাহার 
মত আদর্শের নিতান্ত প্রয়োজন হইয়াছে। আমর! কাতর- 
স্বরে তাহাকৈ বলিতে পারি, “রামমোহন রায়, আহা, তুমি 
বদি আজ বাচিয়।' থাকিতে! তোমাকে বঙ্গদেশের বড়ই 
আবঠ্তক হইয়াছে! আমরা বাকৃপটু লৌক-_-আমাদিগকে 
তুমি কাজ করিতে শিখাও। আমরা আত্মস্তরী__আমারিগকে 
আত্মবিসর্জন দিতে শিখাও। আমরা লঘুগ্রকৃতি-_বিগ্লবের 
স্রোতে চরিত্রগৌরবের প্রভাবে আমাদিগকে অটল থাকিতে 
শিখাও। আমর! বাহিরের প্রথর আলোকে অন্ধ, হৃদয়ের 
অত্যন্তরস্থ চিরোজ্জল আলোকের সাহায্যে ভালমন্দ নির্বাচন 
করিতে, ও শ্বদেশের পক্ষে যাহা স্থারী ও যথার্থ মঙ্গল, তাহাই 
অবলম্বন করিতে শিক্ষা দাও!” 

রামমোহন রায় যথার্থ কাজ করিয়াছেন। তাহার সময়ে 
গ্রগল্ভা রমনার এত শ্রীবৃদ্ধি হয় নাই, স্কুতরাং তাহার এত 
সমাদরও ছিল না। কিন্তু আর একট! কথা দেখিতে হইবে। 
একফএকটা সময়ে কাজের ভিড় পড়িয়া যায়, কাজের হাট 
বসিয়। যায়, তখন কাজ করিতে অখব! কাজের ভাগ করিতে 
একট! আমোদ আছে। তখন সেই কার্ধ্যাড়ম্বর নাট্যর 
জন্মাইয়া মানুষকে মত্ত করিয়া তুলে, বিশেষতঃ একটা তুমুল 
কোলাহলে সকলে বাহজ্ঞান বিস্বৃত হইয়া একপ্রকার বিহ্বল 
হইয়া পড়েন। কিন্তু রামমোহন রানের সময়ে বঙ্গদমাজের সে 
অবস্থা ছিল না। তখন কাজে মত্ততান্ুখ ছিল না, একাকী 
ধীরভাবে সমস্ত কাছ করিতে হইত। সঙ্গিহীন সুগভীর 
সমুদ্রের গর্ভে যেমন নীরবে অতি ধীরে ধীরে দ্বীপ নির্মিত হইয়া 
উঠে, সঙ্ক্প তেমনি অবিশ্রাম নীরবে 'গভীর হৃদয় পরিপূর্ণ 
করিয়। কার্ধা-মাকারে পরিস্দুট হইয়া উঠিত। মহত্বের 
প্রভাবে, হৃদয়ের অন্নরাগের গ্রভাবে কাজ না করিলে কাহগ 
করিবার আর কোন প্রবর্তনাই তখন বর্তমান ছিল ন|। 
অথচ কাজের ব্যাঘাত এখনকার চেয়ে ঢের বেশী ছিল। 
রামমোহন রায়ের যণের প্রলোভন কিছুমাত্র ছিল না। তিনি 
বতগুলি কাজ করিয়াছিলেন, কোন কাজেই তাহার মম- 
সাময়িক হ্বদেশীয়দিগের নিকট হইতে বশের প্রত্যাশা! করেন 
নাই। নিন্দাগ্লানি শ্রাবণের বারিধারার ন্তায় তাহার মাথার 


৮ রামমোহন রায়। 


. উপরে অবিশ্রাম বর্ষিত হইয়াছে-তবুও তাহাকে তাহার কার্য 
হইতে বিরত করিতে পারে নাই। নিজের মহত্বে তায়ার কি 
অটল আশ্রয় ছিল, নিজের মহত্বের মধ্যেই তাহার ্বায়ের 
কি সম্পূর্ণ পরিতৃপ্থি ছিল, স্বদেশের প্রতি তাহার কি স্থার্থশূন্য 
সুগভীর প্রেম ছিল! তাহার স্বদেশীয় লোকেরা তাহার সহিত 
যোগ দেয় নাই,_তিনিও তাহার সময়ের শ্বদেশীয় লোকদের 
হইতে বনুদুরে ছিলেন; তথাপি তাহার বিপুল ঘবদয়ের প্রভাবে 
স্বদেশের যথার্থ মর্ধস্থলের সহিত আপনার স্থদৃঢ় যোগরক্ষা 
করিতে পারিয়াছিলেন। বিদেশীয় শিক্ষায় সে বন্ধন ছিন্ন 
করিতে পারে নাই এবং তদপেক্ষা গুরুতর যে হ্বদেশীয়ের উৎ- 
পীড়ন, তাহাতেও সে বন্ধন বিচ্ছিন্ন হয় নাই। এই অভিমানশূন্য 
বন্ধনের প্রভাবে তিনি স্বদেশের জন্য সম্পূর্ণ আত্মবিসর্জন 
করিতে পারিয়াছিলেন। তিনি কি না করিয়াছিলেন? শিক্ষা 
বল, রাজনীতি বল, বঙ্গভাষ| বল, বঙ্গসাহিত্য বল, সমাজ বল, 
ধর্ম বল, বঙ্গসমাজের যে কোন বিভাগে উত্তরোত্তর যতই 
উন্নতি হইতেছে, সে কেবল তাহারই হস্তাক্ষর কালের নূতন 
নূতন পৃষ্ঠায় উত্তরোত্তর পরিস্ফুটতর হইয়! উঠিতেছে মাত্র। বঙ্গ- 
সমাজের সর্বত্রই তীহার ন্মরণস্তস্ত মাথা তুলিয়া উঠিতেছে; তিনি 
এই মবুস্থলে যে সকল বীঞ্জ রোপণ করিয়াছিলেন, তাহার! বৃক্ষ 
হইয়া শাখা-প্রশাথায় প্রতিদিন বিস্তৃত হই! পড়িতেছে। তাহা- 
রই বিপুল ছায়ায় বসিয়া আমরা কি তাঁহাকে ম্মরণ করিব না? 

তিনি যাহ করিয়াছেন, তাহাতে তাঁহার মহত্ব প্রকাশ 
পায়; আবার তিনি যাহা না করিয়াছেন, তাহাতে তাহার 
মহত্ব আরও প্রকাশ পায়। তিনি থে এত কাঞ্জ করিয়াছেন, 
কিছুরই মধ্যে তাহার আত্ম-প্রতিষ্ঠা করেন নাই। তিনি যে 
্রাঙ্মসমান্ স্থাপন করিয়াছেন, তাহাতে নিজের অথব! আর 
কাহারও প্রতিমুদ্ি স্থাপন করিতে নিষেধ করিয়াছেন। তিনি 
গড়িয়া-পিটিয়া একট! নৃতন ধর্ম বানাইতে গারিতেন, তাহা 
না করিয়া পুরাতন ধর্শ গ্রচার করিলেন। তিনি নিজেকে 
গুরু বলিয়া চালাইতে পারিতেন, তাহা না করিয়৷ প্রাচীন 
খধিদিগকে গুরু বলিয়া মানিলেন। তিনি তীহার কা 
স্থায়ী করিবার জন্য প্রাণপণ করিয়াছেন, কিন্তু তাহার 
নাম স্থায়ী করিবার জন্য কিছুমাত্র চেষ্টা করেন নাই, বরং 
তাহার প্রতিকৃলত! করিয়াছেন। এরূপ আত্মবিলোপ এখন ত 
দেখা যায় না। বড় বড় সংবাদপত্রপুট পরিপূর্ণ করিয়া অবি- 
শ্রাম নিজের নামন্ধাপানে এক প্রকার মত্ততা জন্মাইয়া 
আমাদের কাঞ্জের উৎসাহ জাগাইয়! লাখিতে হয়,__-দেশের 
জন্ত যে সামান্ত কাজটুকু করি, তাহাও বিদেশী-আকারে 
সমীধ! করি, চেষ্টা করি, যাহাতে সে কাজটা বিদেশীয়দের 
নয়ন-আকর্ষণ পণায্রব্য হইয়া উঠে। স্তরতিকোলাহল ও দলন্থ 
লোকের অবিশ্রাম একমন্ত্রোচ্চারণশব্ে বিব্রত থাকিয়! স্থির- 
ভাবে কোন বিষয়ের যথার্থ ভালমন্দ বুঝিবার শক্তিও থাকে 

না, ততটা ইচ্ছাও থাকে না, একটা গোলযোগের আবর্তের 
মধো মহানন্দে ঘুরিতে থাকি ও মনে করিতে থাকি, টি 
উন্নতির পথে অগ্রসর হইতেছি। ৃ 

আমর! থে আত্মবিলোপ করিতে পারি না, তাহার কারণ, 
আমরা আপনাকে ধারণ করিতে পারি না। সামান্তমাক্ 
ভাবের প্রবাহ উপস্থিত হইলেই আমরাই সর্বোপরি ভাসিয়া 
উঠি। আত্মগ্লোপন করিতে গারি না বলিয়াই সর্বদা ভাবিতে 
হয়, আমাকে কেমন দেখিতে হইতেছে। বাহার! মাঝারী- 
রকমের বড় লোক, তাহার! নিজের গুভসন্বল্প সিদ্ধ করিতে 
চান বটে, কিন্তু তৎসঙ্গে আপনাকেও প্রচলিত করিতে চান। 
এ বড় বিষম অবস্থা । আপনিই যখন আপনার সন্কল্লের গ্রতি- 
যোগী হইয়া উঠে, তখন সন্কল্পের অপেক্ষা আপনার গ্রতি 
আদর স্বভাবতই কিঞ্চিৎ অধিক হইয়! পড়ে। তখন সঙ্কল্প 
অনেক সময়ে হীনবল, লক্ষযত্র্ট হয়। কথায় কথায় তাহার 
পরিবর্তন হয়। কিছু-কিছু ভাল কাজ সম্পন্ন হয়, কিন্ত 
সর্বাক্গনুন্দর কাজটি হইয়া উঠে না। যে আপনার পায়ে 
আপনি বাধাস্বরূপ বিরাজ করিতে থাকে, সংসারের সহস্র 
বাধা দে অতিক্রম করিবে কি করিয়া? যেব্যক্তি আপনাকে 
ছাড়িয়া সংসারের মধ্যস্থলে নিজের শুভকার্ধ্য স্থাপন করে, সে 
স্থায়ী ভিত্বির উপরে নিজের মঙ্গলসঙ্ক্প প্রতিঠিত করে। আর 
যেনিজের উপরেই সমস্ত কার্যের প্রতিষ্ঠা! করে, সে যখন 

চলিয়া যায়, তাহার অসম্পূর্ণ কার্ধ্যও তাহার সঙ্গে সঙ্গে চলিয়া 
যায়) যদি বা বিশৃঙ্খল ভগ্নাবশেষ ধুলির উপরে পড়িয়া থাকে, 
তবে তাহার ভিত্তি কোথাও খু'জিয়! পাওয়া যায় না। রাম- 
মোহন রায় আপনাকে তুলিয়া নিজের মহতী ইচ্ছাকে বঙ্জ-. 
সমাজের মধ্যে রোপণ করিয়াছিলেন, এইঙ্ন্ত তিনি ন! 
থাকিলেও আন্র তাহার সেই ইচ্ছা সজ্জীবতাবে প্রতিদিন বঙ্গ- 
সমাজের চারিদিকে অবিশ্রাম কাজ করিতেছে । সমস্ত বঙ্গ- 
বাসী তাহার স্থৃতি হৃদয়পট হইতে মুছিয়। ফেলিতে পারে, 
কিন্তু তাহার সেই অমর ইচ্ছার বংশ বঙ্গসমাজ হইতে বিলুপ্ত 
করিতে পারে না। 

রামমোহন রায়ের আত্মধারণাশক্তি কিরূপ অসাধারণ ছিল, 
তাহা কল্পন! করিয়! দেখুন। অতি বাল্যকালে যখন তিনি 
হৃদয়ের পিপাসায় ভারতবর্ষের চতুর্দিকে আকুল হইয়া ভ্রমণ 
করিতেছিলেন, তখন তাহার অস্তরে-বাহিরে কি সুগভীর 
অন্ধকার বিরাজ করিতেছিল! যখন এই মহানিশীখিনীকে 
মুহূর্তে দগ্ধ করিয়া ফেলিয়া তাহার হৃদয়ে প্রথর আলোক দীপ্ত 
হইয়া উঠিল, তখন তাহাতে তাহাকে বিপর্্স্ত করিতে পারে 
নাই। সে তেজ, সে আলোক তিনি হৃদয়ে ধারণ করিতে 
পারিলেন। যুগযুগান্তরের সঞ্চিত অন্ধকারময় অঙ্গারের খনিতে 
যদি বিছ্যুৎশিখা প্রবেশ করে, তবে সে কি কাই উপস্থিত 
হয়, তৃগর্ভ শতধা বিদীর্ণ হইয়া যায়। তেমনি সহস! জ্ঞানের 

নৃতন উচ্ছ্বাস কয়জন সহজে ধারণ করিতে পারেন? কিন্ত 
রামমোহন রায় অত্যন্ত মহৎ ছিলেন, এই জন্ত এই জ্ঞানের 
বন্ায় তাহার হৃদয় অটল ছিল; এই জ্ঞানের বিপ্লবের মধ্যে 
মা! তুলিয়া, যাহা! আমাদের দেশে ঞরব মঙ্গলের কারণ 
হইবে, তাহা নির্বাচন করিতে পারিয়াছিলেন। এ সময়ে 
ধৈরধ্যরক্ষা কর! যায় কি? আজিকার কালে মামর! ত ধৈর্য্য 
কাহাকে বলে, জানিই না। কিন্তু রামমোহন রায়ের কি 
অদামান্ত ধৈর্্যই ছিল। তিনি আর সমস্ত ফেলিয়া পর্বরত- 
প্রমাণ স্তুপাকার তম্মের মধ্যে আচ্ছন্ন যে অগ্নি, ফুৎকার দিয়া 
তাহাকেই প্রজ্বলিত করিতে চাহিয়াছিলেন। তাড়াতাড়ি 
চমক লাগাইবার জন্ত বিদেশী দেশালাই কাঠি জালাইয়! 
যাহুগিরি করিতে চাহেন নাই। তিনি জানিতেন, ভন্মের মধ্যে 
যে অগ্নিকণিক| অবশিষ্ট আছে, তাহা! ভারতবালীর হৃদয়ের গৃঢ় 
অত্যন্তরে নিহিত, দে অগ্নি গ্রজলিত হইয়া উঠিলে আর 
নিভিবে না। পা 

রামমোহন রায় যখন ভারতবর্ষে জন্মগ্রহণ করেন, তখন 
এখানে চতুর্দিকে কালরান্রির অন্ধকার বিরাজ করিতেছিল। 
মিথ্যা ও মৃত্ার বিরুদ্ধে তাহাকে সংগ্রাম করিতে হইগ়াছিল। 
মিথ্যা ও মৃত্যু নামক মায়াবী রাজাদের প্রক্কৃত বল নাই, 
অমোঘ অস্ত্র নাই, কোথাও ভাহাদের দড়াইবার স্থল নাই, 
কেবল নিশীথের অন্ধকার ও একপ্রকার অনির্দেশ্ট বিভীষিকার 

উপরে তাহাদের সিংহাদন প্রতিষ্ঠিত। আমাদের অজ্ঞান, 
আমাদের হৃদয়ের দুর্বলভাই তাহাদের বল। অতি-বড় ভীরুও 
প্রভাতের আলোকে প্রেতের নামূ শুনিলে হাসিতে পারে, 
কিন্ত অন্ধকার নিশীধিনীতে একটি শুদ্বপত্রের শব, 
একটি তৃণের ছায়াও অবসর পাইয়।* আমাদের হৃদয়ে 
নিষ্ঠুর আধিপত্য করিতে থাকে । যথার্থ দস্থাতয় অপেক্ষা 
সেই মিথা। অনির্দেশ্য ভয়ের শাসন প্রবলতর ' অজানের 
মধ্যে মানুষ যেমন নিরুপাঁয়,। যেমন অসহায়, এমন আর 
কোথায়! রামমোহন রায় যখন জাগ্রত হইয়া বঙ্গসমাজের 
চারিদিকে দৃষ্টিপাত করিলেন, তখন বঙ্গনমাজ সেই প্রেতভূমি 
ছিল। তখন শ্শানস্থলে প্রাচীনকালের হিন্দুধর্মের প্রেতমাত্র 
রাম্মত্ব করিতেছিল। তাহার জীবন নাই, অস্তিত্ব নাই, কেবল 
অন্শীন ও ভয় আছে মাত্র। সেই নিশীথে শ্বশীনে সেই 
ভয়ের বিপক্ষে “ম৷ ভৈ+ শব্দ উচ্চারণ করিয়া ধিনি একাকী 
অগ্রপর হইয়াছিলেন, তাহার মাহাত্ম্য আমর! মাজিকার এই 
দিনের আলোকে হয় ত ঠিক অনুভব করিতে পারিব না। যে 
ব্যক্তি সর্পবধ করিতে অগ্রসর হয়, তাহার কেবলমাত্র জীবনের 
আশঙ্কা থাকে, কিন্তু যে ব্যক্তি বাস্তদর্প মারিতে যায়, তাহার 
জীবনের আশঙ্কার অপেক্ষা অনির্দেশ্ত মঙ্গলের আশঙ্কা 
বলবস্তর হইয়া উঠে। তেমনি রামমোহন রায়ের সময়ে 
হিন্দুদমাদ্রের ভগ্রভিত্তির সহ ছিদ্রে সহন্র বাস্ত-মমঙ্গল 

উত্তরোত্তর পরিবর্ধমান বংশপরম্পর৷ লইয়া প্রাচীনতা ও 
জড়তার প্রভাবে অতিশয় স্থলকায় হুইয়া উঠিতেছিল। রাম- 
মোহন রায় সমাজকে এই সহ নাগপাশবন্ধন হইতে মুক্ত 
করিতে নির্ভয়ে অগ্রসর হইলেন। কিন্ত এই নিদারুণ বন্ধন 
অন্থুরাগবন্ধনের স্টাত্ধ সমাজকে জড়াইয়াছিল, এইজন্য সমস্ত 
বঙ্গসমাজ আর্তনাদ করিয়। রামমোহন রায়ের বিরুদ্ধে উান 
করিল। আজ আমাদের বালকেরাও সেই নকল মৃতসর্পের 
উপরে হাস্তমুখে পদাঘাত করে, আমরা তাহাদিগকে 
নির্বিষ টোড়াসাপ বলিয়া উপহাস করি__ইহার্দের প্রবল- 
প্রতাপ, ইহাদের চক্ষের মোহ-আকর্ষণ, ইহাদের সুদীর্ঘ 
লা্ুলের ভীষণ আলিঙ্গনের আশঙ্কা আমর! বিস্বৃত হইয়াছি। 
একবার ভাঙচুর করিতে আরম্ভ করিলে একটা নেশা 
চড়িয়া যায়। স্জনের যেমন আনন্দ আছে, প্রলয়ের তেমনি 
একপ্রকার ভীষণ আনন্দ আছে। ধাহার! রাজনারায়ণ বাবুর 
“একাল ও সেকাল” পাঠ করিয়াছেন, তাহারা জানেন, নৃতন 
ইংরাজিশিক্ষা লাভ করিয়া বাঙ্গালী ছাত্রের! যখন হিন্দুকালেজ 
হইতে বাহির হইলেন, তখন তাহাদের কিরূপ মত্তা জগ্িয়া- 
ছিল। তাহার। দলবদ্ধ হইয়া গুরুতর আঘাতে: হিন্ুসমাজের 
হৃদয় হইতে রক্তপাত করিয়৷ তাহাই লইয়া প্রকাশ্থপথে 
আৰীর খেলাইতেন। কঠোর অষ্টহান্ত ও নিষ্ঠুর উৎসবের 
কোলাহল তুলিয়৷ তখনকার শ্বশানদৃশ্ত তাহারা আরও তীষণ- 

তর করিয়া তুলিয়াছিলেন। তাহাদের নিকট হিনদুসমাজের 
কিছুই ভাল, কিছুই পবিত্র ছিল না । হিনুসমাজের যে সকল 
কষ্কাল ইতস্তত বিক্ষিপ্ত ছিল, তাহাদের ভালরূপ সংকার 
করিয়া শেষ তনমুষ্টি গঙ্গার জলে নিক্ষেপ করিয়া বিষগ্নমনে 
যে গৃহে ফিরিয়া! আসিবেন, প্রাচীন হিন্দুদমাজের স্মৃতির প্রতি 
তাহাদের ততটুকুও শ্রদ্ধা! ছিল না। তাহার! কালভৈরবের 
অনুচর ভূতাপ্রেতের স্তায় শ্শানের নরকপালে মদিরাপান করিয়া 
বিকট উল্লানে উন্মত্ত হইতেন। সে সময়কার অবস্থা! বিবেচনা 
করিলে তাহাদের ততটা দোষ দেওয়া যাঁয় না। প্রথম বিপ্লবের 
সময় এইরূপই ঘটিয়৷ থাকে । একবার ভাঙ্গিবার দিকে মন 
দিলে প্রলয়ের আনন্দ উত্তরোত্তর বাড়িয়া উঠে। সে সময়ে 
থানিকট! থারাপ লাগিলেই সমস্তটা থারাপ লাগে, বাহিরট! 
থারাপ লাগলেই ভিতরটা থারাপ লাগে। কিন্ত বর্তমান বঙগ- 
সমাজে বিপ্লবের আগ্নেয়-উচ্ছাদ সর্বপ্রথমে ধিনি উৎসারিত 
করিয়া দিলেন_সেই রামমোহন রায়_তাহার ত এনপ 
মত্ততা জন্মে নাই। তিনি ত স্থিরচিত্তে ভালমন্দ সমস্ত পর্য্য- 
বেক্ষণ করিয়াছিলেন। তিনি আলোক জালাইয়৷ দিলেন, 
কিন্ত চিতালোক ত জবালান নাই। ইহাই রামমোহন রায়ের 
প্রধান মহত্ব। কেবলমাত্র বাহ অনুষ্ঠান ও জীবনহীন তত্- 
মন্ত্রের মধ্যে জীবস্তে সমাহিত হিন্দুধন্মের পুনরুদ্ধার করিলেন। 
ষে মৃতভারে আচ্ছর্ন হইয়। হিন্দুধর্খ দিন দিন: অবসন্ন 

মূ হইয়৷ পড়িতেছিল, যে জড় পাবাণন্তুপে পিষ্ট হইয়া 
হিন্দুধর্মের হৃদয় হতচেতন হইয়৷ পড়িতেছিল, সেই মৃতভার, 
সেই জড়ন্তুপে রামমোহন রায় প্রচ্বলে আঘাত করিলেন, 
তাহার ভিত্তি কম্পিত হইয়া উঠিল, তাহার আপাদমস্তক 
বিদীর্ঘ হইয়া গ্রেল। হিন্দুধর্মের বিপুলায়তন প্রাচীনমন্দির 
জীর্ণ হইয়৷ প্রতিদিন ভাঙ্গিয়া পড়িতেছিল, অবশেষে 
হিন্দুধর্শোর দেবপ্রতিমা আর দেখা যাইতেছিল না, 
কেবল মন্দিরের কাষ্ট-লোই্-ধলিস্তপ অত্যন্ত উচ্চ হইয়া 
উঠিয়াছিল ? তাহার গর্ভের মধ্যে অন্ধকার ঘনীভূত হইতে ছিল, 
ছোট বড় নানাবিধ সরীস্থপগ্ণণ গুহানিম্্ীণ করিতেছিল, 
তাহার ইতস্তত প্রতিদিন কণ্টকাকীর্ণ গুলুসকল উদ্ভিন্ন হুইয়! 
মহত্র শিকড়ের দ্বারা নূতন নৃতন বন্ধনে সেই পুরাতন তগ্নাব- 
শেষকে একত্রে বাঁধিয়া রাখিতে চেষ্টা করিতেছিল। হিন্দু 
সমাজ দেবগ্রতিমাকে তুলিয়া এই জড়ন্তপকে পুজা করিতে- 
ছিল ও পর্বত প্রমাণ জড়ত্বের তলে পড়িয়া প্রতিদিন চেতনা 
হারাইতেছিল। রামমোহন রায় সেই ভগ্রমন্দির ভাঙ্গিলেন, সকলে 
বলিল, তিনি হিন্দুধর্মের উপরে আঘাত করিলেন। কিন্তু তিনিই 
হিন্দুধর্মের জীবনরক্ষা করিলেন। সমস্ত ভারতবর্ষ এইজন্ত 
তাহার নিকটে কৃতজ্ঞ। কি সঙ্কটের সময়েই তিনি জন্মিয়া- 
ছিলেন। তাহার এক'দকে হিন্দুসমাজের তটভূমি জীর্ণ হইয়া 
পড়িতেছিল, আর একদিকে বিদেশীয় সভ্যতা-সাগরের প্রচণ্ড- 


পরিশিষ্ট । | ৮৪৯ 


বন্তা। বিছবাদুেগে অগ্রসর হইতেছিল, রামমোহন রাঁয় তাহার 
অটল মহত্বে মাঝখানে আসিয়া দ্ীড়াইলেন। তিনি যে বাধ 
নির্মাণ করিয়৷ দিলেন, খৃষ্ায়বিপ্লব সেখানে আঙিয়! প্রতিহত 
হইয়া গেল। সে সময়ে তাহার মত মহৎ লোক না৷ জন্মাইলে 
এতদিন বঙ্গদেশে হিনদুঘমাজে এক অতি শোচনীয় মহাপ্লাবন 
উপস্থিত হইত। 

এখানে রামমোহন রায়ের উদারতাসঘ্বন্ধে হয় ত ছু, একটা! 
কথা উঠিতে পারে। ভক্স্ত,গের মধ্যে খধিদের হৃদয়জাত যে 
অমর-অগ্ি প্রচ্ছন্ন ছিল, ভম্ম উড়াইয়! দিয়া তিনি তাহাই 
বাহির করিয়াছেন। কিন্তু এত করিবার কি প্রয়োজন ছিল ? 
তাহার উত্তর এই__বিজ্ঞানদর্শনের ন্যায় ধর্ম যদি কেবলমাত্র 
জ্ঞানের বিষয় হইত, হৃদয়ের মধ্যে অনুভব করিবার, লাভ 
করিবার, সঞ্চয় করিবার বিষয় না হইত, ধর্ম যদি গৃহের অল- 
কারের স্তায় কেবল গৃহভিত্তিতে ছুলাইয়া রাখিবার সামগ্রী 
হইত, আমাদের সংসারের প্রত্যেক ক্ষুদ্রকাজের প্রবর্তক- 
নিবর্তক ন! হইত, তাহা হইলে এরূপ না করিলেও চলিত। 
তাহ হইলে নানাবিধ বিদেশি অলঙ্কারে গৃহ সান্ধাইয়৷ রাখ! 
যাইত। কিন্তু ধন্ম নাকি হৃদয়ে পাইবার ও সংসারের কাজে 
ব্যবহার করিবার দ্রবা, দুরে রাধিবার নহে, এইজন্তই স্বদেশের 
ধর্ম স্বদেশের জন্ত বিশেষ উপযোগী । ব্রহ্ম সমস্ত জগতের ঈশ্বর, 
কিন্তু তিনি বিশেষরূপে ভারতবর্ষেরই ব্রহ্ধ। অন্ত কোন দেশের 

লোকে তাহাকে ব্রন্ধ বলিয়া জানে না, ব্রহ্ম বলিতে আমর! 
ঈশ্বরকে যেরূপভাবে বুঝি, ঈশ্বরের অন্ত কোন বিদেশীয় নামে 
বিদেশীয়েরা কখনই তাহাকে ঠিক সেরূপভাবে বুঝে না। 
বুঝে ব! না বুঝে জানি না, কিন্ত ব্রহ্ম বলিতে আমাদের মনে 
যে তাবের উদয় হইবে, ঈশ্বরের অন্ত কোন বিদেশীয্ নামে 
আমাদের মনে সে ভাব কখনই উদয় হইবে না। ব্রহ্ম একটি 
কথার কথা নহে, যে ইচ্ছ। পাইতে পারে না, যাহাকে ইচ্ছা 
দেওয়া যায় না। ব্রহ্ম আমাদের পিতামহদের অনেক সাধনার 
ধন)-_সমস্ত সংসার বিসর্জন দিয়া, সমস্ত জীবন ক্ষেপণ করিয়া, 
নিভৃত অরণ্যে ধ্যানধারণা করিয়া আমাদের খষিরা৷ আমাদের 
্র্ধকে পাইয়াছিলেন। আমরা তাহাদের সেই আধ্যাত্মিক 
সম্পদের উত্তরাধিকারী। আর কোন জাতি ঠিক এমন 
সাধনা করে নাই, ঠিক এমন অবস্থায় পড়ে নাই, এইকন্ত 
্রন্ধকে প্রাপ্ত হয় নাই। প্রত্যেক জাতি বিশেষ সাধনা 
অন্ুমারে বিশেষ ফল প্রাপ্ত হয়, সেই ফল তাহারা অন্ত 
জাতিকে দান করে। এইরূপে সমস্ত পৃথিবীর উপকার হয়। 
আমাদের এত সাধনার ফল কি আমর! ইচ্ছাপূর্বক অবহেলা 
করিয়া ফেলিয়৷ দিব? 

উত্তিজ্জ ও পঞণ্ডমাংসের মধ্যে যে জীবনী শক্তি আছে, 
তাহ! যে আমরা স্বায়ত্ব করিতে পারি, তাহার কারণ, 
আমাদের নিজের জীবন আছে। আমাদের নিঞ্জের প্রাণ 

না থাকিলে আমরা নূতন প্রাণ উপার্জন করিতে পারি 
না। আমাদের প্রাণ না থাকিলে উদ্ভিজ্ঞ, পণ্ড, পক্ষী, কীট 
প্রভৃতি অন্ত প্রাণীরা আমাদিগকে গ্রহণ করিত। এ জগতে 
মৃত টিকিতে পারে না, জীবিতের মধ্যে বিলীন হইয়া যায়। 
রামমোহন রায় যদ্দি দেখিতেন, আমাদের জীবন নাই, তবে 
পারসীক মৃতদেহের ন্যায় আমাদিগকে মৃতভবনে ফেলিয়া! 
রাখিতে দিতেন, খৃষ্টধর্ম প্রভৃতি অন্তান্ত জীবিত প্রাণীর উদ- 
রস্থ হইতে দিতেন। কিন্তু তাহা না করিয়া তিনি চিকিৎসা 
স্থুরু করিয়া দিলেন। তিনি দেখিলেন, জীবন আমাদের মধ্যে 
আচ্ছন্ন হইয়া আছে, তাহাকেই তিনি জাগ্রত করিয়া তুলিলেন। 
আমাদের চেষ্ট] হউক আমাদের এই জীবনকে সতেজ করিয়া 
তুলি, তবে আমরা ক্রমে বিদেশীয় সত্য আপনার করিতে 
পারিব। এইজজন্তই বলি, প্রাচীন খধিদের উপনিষদের ব্রন্ধ- 
নাম উচ্চারণ করিয়া আমাদের দেশে ঈশ্বরের সিংহাসন প্রতিষ্ঠা 
করিয়! লই, সার্বভৌমিকতা৷ আপনিই তাহার মধ্যে বিরাজ 
।করিবে। ঈশ্বর যেমন সকলের ঈশ্বর, তেমনি তিনি প্রত্যে- 
কের ঈশ্বর) যেমন তিনি জ্ঞানের ঈশ্বর, তেমনি তিনি 
হৃদয়ের ঈশ্বর; তিনি যেমন সমস্ত জগতের দেবতা, তেমনি 
আমাদের গৃহদেবতা। তীহাকে রাঙ্গা বলিয়াও দেখিতে 
গারি, তাহাকে পিতা বরিয়াও দেখিতে পারি। কিন্ত পিতা! 
ঈশ্বর আমাদের যত নরিকটীর, তিনি আমাদের হ্বদয়ের যত 


৯২ রামমোহন রায়। 


অভাব মোচন করেন, এমন রাজা ঈত্বর নহেন। তেমনি 
দ্ধই ভারতবর্ষের সাধনালনধ চিরন্তন আশ্রয়, জিহোঁবা, গড় 
অথবা আল্লা দেরূপ নহেন। রামমোহন রায় হৃদয়ের উদীরতা- 
বশতই ইহা বুঝিরাছিলেন। সনীর্দৃষ্টি হইলে ভারতের এ 
মন্ধত্তিক অভাব হয় ত তাহার চক্ষে পড়িত না। পিতামহ 
খধিরা যে ত্রন্ষকে বহু সাঁধনাম্বার আবাঁহন করিয়া আমাদের 
তারতবাসীর হৃদয়ের মধ্যে প্রতিঠিত করিয্বাছিলেন, আমাদের 
হীনতা-অন্ধকারে যে ্রন্ধের মূর্তি এতদিন আচ্ছন্ন হইয়া আছে, 
রামমোহন রায় সেই ত্রঙ্মকে আমাদের হৃদয়ে পুনঃপ্রতিষ্ঠি 
করিতে উদ্ভত হইয়াছেন, আমরা যদি তাহার সেই শুভগঞ্কলপ 
সিদ্ধ করি, তবেই তাহার চিরস্থায়ী স্মরণন্তস্ত পৃথিবীতে স্থাপন 
করিতে পারিব। আমর! অগ্রে ভারতবর্ষের মন্দিরে সনাতন 
দ্ধের প্রতিষ্ঠা করিব, অবশেষে এমন হইবে ষে, পৃথিবীর চারি- 
দিক হইতে ধন্মার্থীরা ভারতবর্ষের তীর্থক্ষেত্রে বর্গ -দর্শন-লাল- 
সায় দলে দলে আগমন করিতে থাকিবে, তখনই রাজ! রাম- 
মোহন রায়ের জয়। তিনি যে সত্যের পতাক। ধরিয়া, ভারত- 
ভূমিতে দীড়াইয়াছিলেন, সেই পুরাতন সতোর জয়। তখন 
সেই রামমোহন রায়ের জয়ে, ধবষিদের জয়ে, সত্যের জয়ে, 
সর্ষের জয়ে, আমাদের ভারতবর্ষেনই, জয়! 


